সিলেটে অর্ধশত কোটি টাকার পাথর নিয়ে নাটকীয়তা\nডেইলি সিলেট ডট কম :: প্রকাশিত হয়েছে : ১৯ আগষ্ট ২০২১, ২:০৫ পূর্বাহ্ন | ২:০৫ পূর্বাহ্ন\nকানাইঘাটের অর্ধশত কোটি টাকার পাথর নিয়ে জমে উঠেছে নাট’কী’য়তা। জ’ব্দ করা ওই পাথর বিক্রি করতে খনিজ উন্নয়ন ব্যুরো-বিএমডি থেকে সিলেটের জে’লা প্রশাসককে চিঠি দেয়া হলেও এ ব্যাপারে কোনো উদ্যোগ নেয়া হয়নি। এ কারণে সম্প্রতি বিদ্যুৎ, জ্বালানি ও খনিজসম্পদ মন্ত্রণালয়ের এক বৈঠকে এ নিয়ে ক্ষোভ প্রকাশ করা হয়।\nস্থানীয় ব্যবসায়ীরা জানিয়েছেন, প্রায় এক কোটি ফুট পাথর জ’ব্দ করার পর তারা টেন্ডার প্রক্রিয়ায় অংশ নিয়ে ক্ষতি পুষিয়ে নেয়ার চেষ্টা করেছিলেন। সর্বশেষ নিজাম উদ্দিন নামের এক ব্যবসায়ী টেন্ডার প্রক্রিয়ায় অংশ নিলেও তাকে কার্যাদেশ দেয়া হয়নি। এ কারণে প্রায় ১৩ মাস ধরে ওই পাথর নিয়ে কোনো সুরাহা হচ্ছে না। এই অবস্থায় জ’ব্দকৃত পাথরের এক তৃতীয়াংশ চু’রি ও নদীগর্ভে চলে গেছে বলে দাবি করেন তারা। সিলেটের প্রাকৃতিক সম্পদে ভরপুর লো’ভাছড়া পাথর কোয়ারি গত বছরের এপ্রিল মাস পর্যন্ত লিজে ছিল।\nইজারাদারের মেয়াদ শেষ হওয়ার কয়েক মাস আগে কানাইঘাট ও সিলেটের প্রায় ২০০ ব্যবসায়ী ওই উত্তোলিত পাথর ক্রয় করে নদীর তীরে ডাম্পিং করে রেখেছিলেন। ব্যবসায়ীরা কোয়ারির ইজারাদারের কাছ থেকে ৪৮ টাকা ফুট দরে ওই পাথর ক্রয় করেছিলেন। ডাম্পিং করার কারণ হিসেবে ব্যবসায়ীদের যু’ক্তি ছিল; শুষ্ক মৌসুমে উত্তোলিত পাথর ক্রয় করার কারণে সড়ক পথে যোগাযোগ না থাকায় বর্ষা মৌসুমে নদীপথে ওই পাথর পরিবহন করতে হয়। কিন্তু মা’র্চ মাসের শেষদিক থেকে লকডাউন শুরু হওয়ায় ইজারাদারের মেয়াদের মধ্যে পাথর পরিবহন করা সম্ভব হয়নি। ওদিকে গত বছরের এপ্রিলে ইজারাদারের মেয়াদ শেষ হওয়ার পর পাথরগুলো নদী তীরবর্তী স্থানে ডাম্পিং করার কারণে আইন অনুযায়ী পরিবেশ অধিদপ্তর জে’লা প্রশাসনের সহযোগিতা নিয়ে ওই এলাকায় অ’ভিযান চালায়। অ’ভিযানকালে তারা কয়েকশ’ স্টোন ক্রাশারধ্বং,স করা ছাড়াও প্রায় ১ কোটি ফুট পাথর জ’ব্দ করেন বলে ব্যবসায়ীরা জানান। জ’ব্দ করায় পাথর প্রশাসনের নিয়ন্ত্রণে চলে যাওয়ার পর ব্যবসায়ীরা আ’ন্দোলন শুরু করেন। এ নিয়ে উত্তপ্ত হয়ে উঠেছিল কানাইঘাট। এই অবস্থায় পরিবেশ অধিদপ্তরের পক্ষ থেকেই ওই পাথরগুলো নিলামে বিক্রির জন্য টেন্ডার আহ্বান করে। ওই বছরের ১৯শে জুলাই প্রথম টেন্ডারে ব্যবসায়ীদের পক্ষ থেকে নজরুল ইস’লাম ট্যাক্স, ভ্যাট সহ প্রায় ৩৬ কোটি টাকা মূল্যের পাথর কিনতে নিলামে অংশ নেন। এর দু’দিন পর ফের টেন্ডার আহ্বান করা হলে সর্বোচ্চ দর উঠে ১১ কোটি টাকা।\nটেন্ডারে অংশগ্রহণকারী ব্যবসায়ী নজরুল ইস’লাম জানিয়েছেন, প্রথম টেন্ডারে সর্বোচ্চ দরদাতা হওয়ার পর তাকে সমঝে না দিয়ে ফের টেন্ডার আহ্বান করা হয়। পরবর্তীতে দ্বিতীয় টেন্ডারে দর কম হওয়ার কারণে অযৌক্তিকভাবে তাকে জো’রপূর্বক প্রথম টেন্ডার সমঝে দেয়ার প্রক্রিয়া চালানো হলেও তিনি তা গ্রহণ করেননি। এরপরও তার ১ কোটি ৫২ লাখ টাকা পে-অর্ডার রিটার্ন না দেয়ায় তিনি আ’দালতের দ্বারস্থ হয়েছেন। এদিকে এই অবস্থায় গত বছরের আগস্ট মাসে ওই পাথর বিক্রি করতে পরিবেশ অধিদপ্তরের পক্ষ থেকে ফের টেন্ডার আহ্বান করা হয়। ওই টেন্ডারে ব্যবসায়ীদের পক্ষে নিজাম উদ্দিন অংশ নিয়ে ট্যাক্স, ভ্যাট সহ ১৬ কোটি টাকার সর্বোচ্চ দরদাতা হন। নিজাম উদ্দিন জানিয়েছেন, এক বছর পেরিয়ে গেলেও এখনো তাকে কার্যাদেশ দেয়া হয়নি। তার পে-অর্ডার আ’ট’কে রাখায় তিনিও আইনের দ্বারস্থ হয়েছেন।\nখনিজ সম্পদ উন্নয়ন ব্যুরোর (বিএমডি) সূত্র জানিয়েছে, কানাইঘাটের জ’ব্দ করা পাথর নিলামে বিক্রি করার পক্ষে সরকার। এ কারণে বিএমডি ও জ্বালানি বিভাগ থেকে সিলেটের জে’লা প্রশাসককে বার বার চিঠি দেয়া হয়েছে। কিন্তুসংশ্লিষ্টরা এ ব্যাপারে কোনো উদ্যোগ নেননি। এতে সরকার রাজস্ব থেকে বঞ্চিত হচ্ছে। সম্প্রতি বিদ্যুৎ, জ্বালানি ও খনিজ সম্পদ মন্ত্রণালয়ের এক বৈঠকে এই পাথর নিয়ে বিস্তারিত আলোচনা হয়েছে বলে সূত্র জানায়। এতে সিলেটের প্রশাসনের অসহযোগিতার বিষয়ে ক্ষুব্ধ প্রতিক্রিয়া জানিয়েছেন জ্বালানি বিভাগের সিনিয়র সচিব মো. আনিসুর রহমান। বর্তমানে লো’ভাছড়া এলাকায় আদৌ পাথর আছে কিনা সেই বিষয়ে ত’দন্ত করতে জ্বালানি বিভাগ থেকে বিএমডিকে নির্দেশনা দেয়া হয়েছে।\nলো’ভাছড়া পাথর কোয়ারির সাবেক ইজারাদার মোস্তাক আহম’দ পলা’শ গতকাল বিকালে জানিয়েছেন, প্রায় এক কোটি ফুট পাথর ব্যবসায়ীরা ক্রয় করেছিলেন। পরিবহনের আগেই লকডাউন শুরু হয়। এরপর পাথর পরিবহন আ’ট’কে যায়। কিন্তু প্রশাসন ব্যবসায়ীদের কেনা পাথর জ’ব্দ করে ফেলে। পরে ব্যবসায়ীরা টেন্ডার প্রক্রিয়ায় অংশ নিলেও তাদের কার্যাদেশ দেয়া হয়নি। তিনি দাবি করেন, লো’ভাছড়ায় জ’ব্দ করার সময় যে পরিমাণ পাথর ছিল সেই পরিমাণ পাথর এখন আর নেই। প্রায় ৪০ ভাগ পাথর চু’রি করা হয়েছে। নানা ভাবে এই পাথরগুলো সরিয়ে ফেলা হয়েছে। কার পাথর কে সরিয়ে নিয়েছে সেটি দেখার দায়িত্ব প্রশাসনের। এদিকে লো’ভাছড়া আদর্শ পাথর বহু’মুখী ব্যবসায়ী সমবায় সমিতির সভাপতি মো. নাজিম উদ্দিন জানিয়েছেন, সিলেট ও কানাইঘাটের প্রায় ২০০ ব্যবসায়ী ব্যাংক ঋণ ও বিনিয়োগের সর্বশেষ টাকা দিয়ে কিনেছিলেন। এরপর পাথর জ’ব্দ করার পর বহু ব্যবসায়ী লোকসানে পড়েছেন। একজন ব্যবসায়ী হার্ট অ্যাটাকে মা’রাও গেছেন।\nতিনি বলেন, পাথর নিলামে তোলার পর ব্যবসায়ীদের পক্ষ থেকে অংশ নেয়া হলেও কার্যাদেশ দেয়া হয়নি। আসলে পাথর নিয়ে প্রশাসন কী’ করতে চাইছে সেটি এখনো বোধগম্য হচ্ছে না বলে জানান তিনি। সিলেটের পরিবেশ অধিদপ্তরের পরিচালক মো. ইম’রান হোসেন জানিয়েছেন, ‘জ’ব্দ করা পাথর নিয়ে কোনো সিদ্ধান্তে পৌঁছা সম্ভব হয়নি। এ নিয়ে আ’দালতে একাধিক মা’মলা রয়েছে। মন্ত্রণালয়ে চিঠি চালাচালি হচ্ছে। জটিলতার কারণে এখনো সিদ্ধান্ত হয়নি।’ সূত্র: মানবজমিন


ধর্ম নয়, ভালোবাসা – নবযুগ ব্লগ\nধর্ম নয়, ভালোবাসা\n৫১১ বার পঠিত\nএই পৃথিবীর ইতিহাসে যতো মানুষকে শুধু ধর্মের কারণে হত্যা করা হয়েছে আর কোনও কারণে বোধ করি হয় নাই। তবুও মানুষ বারবার কেন যে এই ধর্মের কাছেই ফিরে ফিরে এসেছে আমার খুব জানতে ইচ্ছে করে। মানুষের কী আর কোথাও যাবার মতো জায়গা ছিলো না?\nআমার’তো মনে হয় মানুষের ধর্ম ছাড়াও আশ্রয় নেবার মতো একটি অপূর্ব জায়গা অতীতেও ছিলো, এখনো আছে; ভবিষ্যতেও থাকবে।\nআর সেই জায়গাটার নাম হলো ‘ভালোবাসা‘।\nধর্ম হচ্ছে জেলখানার মতো। আর ভালোবাসা হলো মায়ের মতো। থানার কয়েদিদের মতো- একই কাপড় পড়ে, এক সারিতে চলে, একই খাবার খেয়ে, এক জায়গায় জড়ো হয়ে, একই কথা বলে- মানুষ কেন এই পাহাড়, পর্বত, নদী, জোছনার বিচিত্র পৃথিবীতে এসেছে? তাঁরা মায়ের বিছানার মতো কেন পৃথিবীর বিছানায় গড়াগড়ি করে না? তাঁরা কেন প্রকৃতি মায়ের কাছে স্বাধীন শিশুর মতো দুরন্ত ভালোবাসায় বিশ্বাস করে না? মানুষের সমস্যাটা কী?\nধর্ম যতবার যুদ্ধ করেছে, মানুষের গলা কেটেছে, পাথর মেরে মেরে হত্যা করেছে, অপরিণত শিশুদের ভোগ করেছে, ধর্ষণ করেছে, বলি দিয়েছে, সহমরণের চিতায় নিয়েছে, ঠিক ততোবার ভালোবাসা এসে যদি সেই ক্ষতে তাঁর স্পর্ষ না রাখতো তাহলে মানুষ এতদিনে পাগল হয়ে যেতো। ধর্মের প্রথা, নিয়ম, বিধি-নিষেধ মানতে মানতে তাঁরা জম্বি হয়ে যেতো।\nধর্ম সৃষ্টি হয়েছে- সৃষ্টার প্রতি তাঁর সৃষ্টির ভালোবাসা প্রকাশ করার জন্যে। আবার অন্যভাবে দেখলে- সৃষ্টার ভালোবাসা পাবার উপায়ও সেই ধর্মই।\nতাহলে উভয়দিক থেকেই ধর্মের মূল উদ্দেশ্যটা ছিলো ভালোবাসা। ধর্ম হলো এখানে ভালোবাসা প্রকাশের একটি উপায় বা মাধ্যমমাত্র। কিন্তু ধর্মের পথ আর আইন সেই উদ্দেশ্যে পৌঁছানোর উপায়টিকেই উদ্দেশ্য বানিয়ে ফেলেছে। ধর্মে এখন আপনি সবকিছু পাবেন শুধু ভালোবাসা পাবেন না। ধর্ম যেনো সেইসব মমিদের মতো, যাদের দেহ হাজার বছর ধরে শুধু টিকেই আছে, কিন্তু সেই দেহের আত্মাটা আজ আর নেই।\nধর্ম মানব সভ্যতার কোনও কাজে এখন আর আসছে না। শুধু যুদ্ধ লাগানো ছাড়া আর অস্ত্র ব্যবসায়ীদের কাস্টমার হওয়া ছাড়া। অথচ অধার্মিক সভ্যতার সকল উপকরণ ধর্মের ঠিকই কাজে লাগছে। ধর্মের এখন এসি লাগে, আইফোন লাগে, গাড়ি লাগে, বাড়ি লাগে, ব্যাংক একাউন্ট লাগে, সিসি ক্যামেরা লাগে, সিকিউরিটি লাগে, পুলিশ লাগে, চপার লাগে। ধর্ম বর্তমান পৃথিবীতে পুঁজিবিহীন বিলিয়ন ডলারের একটি ব্যবসা। এই ব্যবসায় আপনার চাই কিছু অন্ধ ভক্ত। যারা অন্য ধর্মের নামে হিংসা ছড়াবে আর তাদের পেশীশক্তি দিয়ে নিজের ধর্মের অপার শান্তির কথা বোঝাবে।\nধর্ম আপনাকে বেটোফেনের নাইন্থ সিম্ফনি শেখাবে না। ধর্ম আপনাকে মোনালিসা আঁকা শেখাবে না। ধর্ম আপনাকে বড়জোড় অস্ত্র ধরা শেখাবে।\nএই পৃথিবীতে যতো শৈল্পিক মানবিক কাজ হয়েছে তাতে মোল্লা, পুরোহিত, ফাদার, ভিক্ষুদের চেয়েও সাধারণ মানুষের অবদান অনেক অনেক অনেক বেশি ছিল।\nতাই এটা পরিস্কার বোঝা যায় ধর্ম ছাড়াও পৃথিবী দিব্বি চলতে পারে। কিন্তু ধর্মের নিজেকে চালাতে গেলে সাধারণ মানুষের আশ্রয় প্রশ্রয় ছাড়া গতি নেই।\nধর্ম হলো গণ্ডিবদ্ধ, শ্রেণিবদ্ধ, আচার, প্রথা, গোত্র বা জাতিভিত্তিক একটি নির্দিষ্ট গোষ্ঠীর বিশ্বাস আচরণ বা আইন। যা কখনোই সমগ্রবিশ্বের মানুষের জন্য নয়, ছিলও না। ধর্ম সবসময়ই আঞ্চলিক। ধর্ম বৈশ্বয়িক নয়। হতে পারেনি কোনও দিন।\nআর ভালোবাসা হচ্ছে- রবি ঠাকুরের এই লাইনগুলির মতো –\n“বিশ্বজনের পায়ের তলে ধূলিময় যে ভূমি\nসবায় নিয়ে সবার মাঝে লুকিয়ে আছ তুমি\nসেই তো আমার তুমি।”\nযেখানে রাষ্ট্র বা সমাজ কেবল ধর্মের নামে চলে। সেখানে আর যাইহোক ভালোবাসার বন্ধন কাজ করে না। সহিষ্ণুতা কাজ করে না। সহাবস্থান কাজ করে না। এর সবচেয়ে বড় উদাহরণ আরব দেশগুলি। যেখানে তাঁদের ধর্ম এক, ভাষা এক, আচরণ-প্রথা- খাদ্যাভ্যাস এক, ঋতু এক, তবুও মাত্র ৩৮৪ মিলিয়ন লোক আলাদা আলাদা বিশটি দেশ বানিয়ে ঝগড়া ফ্যাসাদে নিত্য দিন কাটাচ্ছে। ধর্মের নামে পাকিস্তান ৫০০০ বছরের ভারত’কে কেটে তিন টুকরো করেছে। তারপরেও ভারতে ১৩৪২ মিলিয়ন নানা জাতি ভাষা ধর্মের লোক ঠিকই একসাথে বাস করছে। কারণ এই দেশ ধর্মের নামে না দেশের প্রতি ভালোবাসায় পরিচালিত হয়। চীনের মতো ১৩৮৮ মিলিয়ন লোকের দেশেও নানান জাতি ভাষা ধর্মের লোক বসবাস করে। কারণ তারাও ধর্মের নামে দেশ পরিচালনা করে না।\nযতদিন ধর্ম থাকবে ততদিন দেশ ভাগ হবে। মন্দির ভেঙ্গে মসজিদ হবে। মসজিদ ভেঙ্গে হবে মন্দিরের জায়গা দখল। লক্ষ লক্ষ লোক রিফ্যুজি হবে। যুদ্ধ হবে, হাজার হাজার মানুষ ছোট্ট ভেলায় পাটের স্তুপের মতো ঠাসাঠাসি করে বিপুল সমুদ্রে তার সব ফেলে অজানার উদ্দেশে ভাসবে এবং ডুবে মরে যাবে। যতদিন ধর্ম থাকবে ততদিন পারমানবিক বোমাগুলির চোখে ঘুম আসবে না। তাঁরা নির্ঘুম জেগে থাকবে।\nবাউল লালন ফকির বলেছিলেন-\nযেদিন হিন্দু মুসলমান বৌদ্ধ খ্রিস্টান জাতি গোত্র নাহি রবে…”\nএই পৃথিবীও যদি এই বাউলের কথাটি বুঝতো তাহলে সমস্ত জেনারেল আর ফিল্ড মার্শালের এতোদিনে রিটায়েরমেন্ট হতো।\nকিছু তরুণ তরুণীও যদি মানুষের গলা না কেটে এটা বুঝতো যে, ভালোবাসা মানে- লাভ জিহাদ নয়।\nযে আমারে দেখিবারে পায় অসীম ক্ষমায়– এটাই ভালোবাসা।\nযতোদিন না আমরা একটি ভালোবাসাময় পৃথিবী তৈরীর স্বপ্ন না দেখবো, ততোদিন পর্যন্ত ধর্মের কারণে যত লক্ষ কোটি মানুষ তাদের সময়ের আগে নৃশংসভাবে হত্যা হয়েছে, তারা আমাদের ক্ষমা করবে না। ধর্মহীন ভালোবাসাময় পৃথিবীই লক্ষ লক্ষ বছর মানুষের পৃথিবী ছিল। আমাদের শুধু প্রার্থনা করার মতো একটি অসার বিষয়ের জন্য মানবজাতির হুমকিস্বরূপ এই ধর্মের আর প্রয়োজন নেই। আমাদের চেষ্টা আমাদের কাজ আমাদের বিজ্ঞান আমাদের ভালোবাসাই আমাদের সকলের ভালো থাকার জন্য যথেষ্ট।


প্রসেসর কি এবং কি কাজ করে? – Bichitra Computers\nUncategorized , Post - Laptop\nshammiPost - Laptop, UncategorizedComments Off on প্রসেসর কি এবং কি কাজ করে?\nপ্রসেসর নির্মাতা প্রতিষ্ঠান গুলোর মধ্যে সবচেয়ে জনপ্রিয় হলো- intel এবং AMD. তবে আমাদের দেশে intel প্রসেসরের জনপ্রিয়তা একটু বেশি।\nআমরা যখন কোন প্রসেসর বাছাই করবো, তখন যে বিষয় গুলোর উপর ফোকাস করা উচিৎ সেগুলো হলো-\n* CLOCK SPEED – ক্লক স্পিড।\n* NUMBER OF CORES – নাম্বার অফ কোর।\n* CACHE MEMORY – কেচ মেমোরি।\n* FSB – এফ এস বি।\nপ্রথমে আসি ক্লক স্পিড বিষয়ে। “ক্লক স্পিড” এটাকে গিগাহার্জ ও বলা হয়। প্রতিটা প্রসেসরের গায়ে এটা লিখা থাকে যেমন-\nতো এখন আসি ক্লক স্পিড বা গিগাহার্জ এটা কি?\nসহজ ভাষায় আপনার কম্পিউটার কত দ্রুত হিসাব করতে পারে তা নির্ধারণ করে। অর্থাৎ প্রসেসর প্রতি সেকেন্ডে কতগুলো ক্যালকুলেশন করতে পারে তা মাপার জন্য ক্লক স্পিড ব্যবহার করা হয়।\nতার পর হলো- NUMBER OF CORE – নাম্বার অফ কোর। এই জিনিসটা কি?\nসাপোস আমাদের দুটি হাত আছে, আমরা আমাদের দুই হাত দিয়ে একসাথে দুটি কাজ করতে পারি। এখন ধরুন আমাদের যদি চারটা বা পাঁচটা হাত থাকতো, তাহলে ঠিক ঐ পরিমাণ কাজ আমরা একসাথে করতে পারতাম। NUMBER OF CORE – নাম্বার অফ কোর মূলত এভাবেই কাজ করে থাকে। তার মানে প্রসেসরের কোর যত বেশি থাকবে সেই প্রসেসরটি তত বেশি কার্যক্ষমতা সম্পন্ন হবে।\nCACHE MEMORY – কেচ মেমোরি। কম্পিউটারের সবচেয়ে বড় মেমোরি হলো হার্ড ডিস্ক এবং তারপরেই RAM. তো এখান থেকে ডাটা আদানপ্রদান করতে প্রসেসরের বেশ সময় লাগে। আর এসব সময় ক্ষেপণ দুর করতে প্রসেসরে একধরনের মেমোরি যোগ করা হয় যার নাম- CACHE MEMORY – কেচ মেমোরি। এখানে এমনসব ডাটা জমা রাখা হয় যেগুলো খুব অল্প সময়ের মধ্যে বারবার ব্যবহার করা হয়। তো এক্ষেত্রে বলা যায় প্রসেসরের CACHE MEMORY – কেচ মেমোরি যত বেশি হবে, সেই প্রসেসর তত ভালো মানের হবে এবং কার্যক্ষমতা সম্পন্ন হবে। CACHE MEMORY – কেচ মেমোরি মুলত প্রসেসরের প্রকারভেদ অনুযায়ী ২ এমবি, ৪ এমবি, ৬ এমবি, ৮ এমবি ইত্যাদি হয়ে থাকে।\nএবার সর্বশেষ যে বিষয় সেটা হলো- FSB – এফ এস বি। FSB = Front Side Bus.FSB হলো আপনার প্রসেসরের সাথে RAM কত স্পিডে যোগাযোগ করতে পারছে সেটা। FSB যত বেশি হবে CPU তত দ্রুত RAM, মাদারবোর্ড ও অন্যান্ন যন্ত্রের সাথে যোগাযোগ করতে পারবে। তাছাড়া FSB বেশি হলে আপনি অনেক বেশি BUS SPEED (বাস স্পিড) এর RAM ব্যবহার করতে পারবেন। তবে হ্যা, আপনার মাদারবোর্ডে একই মাপের FSB সাপোর্ট করে কিনা সেদিকে খেয়াল রাখতে হবে। যদিও নতুন প্রসেসর গুলোতে FSB ব্যবহৃত হয় না, তার পরিবর্তে QPi ব্যবহৃত হয়। আর QPi এটাও মোটামোটি FSB এর মতই কাজ করে।


ঋণ নিয়ে বিপাকে পড়ে কিডনি বেচতে চায় আব্দুর রব !\nHome সারাবাংলা ঋণ নিয়ে বিপাকে পড়ে কিডনি বেচতে চায় আব্দুর রব !\nবাংলাদেশ প্রতিবেদক: নোয়াখালীতে ঋণের টাকা পরিশোধ করতে কিডনি বেচার মতো পথ বেছে নিয়েছেন মো. আব্দুর রব নামে এক ব্যক্তি। তিনি নোয়াখালী সদর উপজেলার মধ্যম চর শুল্লকিয়া মন্নান নগর গ্রামের সোহাগ মাঝি বাড়ির মৃত মোহাম্মদ উল্যার ছেলে।\nPrevious articleঝিকরগাছায় সড়ক দুর্ঘটনায় পিতা পুত্র নিহত\nNext articleকরোনায় মৃতদের শেষ সম্মানটুকু দেখান তাঁরা


অকর্মণ্য পুরোহিতশ্রেণী : কিস্তি এক - ভবঘুরেকথা.কম\n“না আছে বুদ্ধি, না খেটে খাবার মত গতর; এমনতর অকর্মণ্য যে পুরোহিতশ্রেণী, তাদেরই একটা হিল্লে হিসেবে রচিত হয়েছে অগ্নিহোত্র যজ্ঞের কথা, তিন তিনটে বেদ, এবং এইরকম আরও অনেক কিছু। আসলে স্বর্গ, অপবর্গ বা পারলৌকিক আত্মা বলে সত্যি কিছু নেই।”\nভাবতে অবাক লাগে : অন্তত আড়াই হাজার বছর আগে আমাদের দেশে এই রকম সাংঘাতিক কথা শুনতে পাওয়া গিয়েছিল। শাসক শ্রেণীর বিরুদ্ধে আক্রোশটা স্পষ্ট।\nতবু শুধু আক্রোশ নয়, সহজ বুদ্ধির নির্মল খণ্ডনপদ্ধতিও। চার্বাকপন্থী যেমম বলেন। কর্মজীবনের কষ্টিপাথরে শাসক-শ্রেণীর দাবিগুলোকে ঘষে দেখো, দেখবে কী অসম্ভব রকমের মেকি।\n“জ্যোতিষ্টম যজ্ঞে নিহত পশু যদি সোজা স্বর্গেই যায়, তাহলে যজমান কেন নিজের ব্যাপকে হাড়িকাঠে ফেলে না? শ্রাদ্ধাপিণ্ড যদি পরলোকগীত মানুষের পেট ভরাতে পারে, তাহলে কেউ বিদেশ যাবার সময় তার সঙ্গে চিড়েমুড়ি বেঁধে দেবার আর দরকার কী?\n(ঘরে বসে তার উদ্দেশে পিণ্ডি দিলেই তো চলা উচিত; হাজার হোক পরলোকের চেয়ে ইহলোকেরই দেশান্তর অনেক কাছে-পিঠের ব্যাপার)। কিংবা, স্বর্গে বসে পৃথিবীতে দেওয়া পিণ্ডে যদি কারুর সাধ মেটে, তাহলে ছাদে বসে মাটিতে দেওয়া পিণ্ডে তার পেট ভরে না কেন?’\nএ সব থেকে অন্তত একথা নিশ্চয়ই প্রমাণ হয় যে, এ দর্শন সম্বন্ধে কোনো কালে কোনো সম্পূর্ণ গ্রন্থ লেখা হোক আর নাই হোক এবং সে-সব পুঁথি দেশের বুক থেকে বিলুপ্ত করারার জন্যে বিপক্ষ দলের চেষ্টা থাকুক। আর নাই থাকুক,- মতবাদটা দেশের দার্শনিক সমাজে এককালে রীতিমত শোরগোল সৃষ্টি করেছিল।\nএই যেন চার্বাকপন্থীর খাঁটি দার্শনিক পদ্ধতি। কূট তর্কের দিকে ঝোঁক কম, মৌলিক চার্বাক্যবাদে একান্তই তা ছিল কিনা ভেবে দেখবার কথা। কাজের ক্ষেত্রে, আটপৌরে দৈনন্দিন জীবনে যাচিয়ে দেখলেই বোঝা যাবে কোন দর্শনের কতখানি দৌড়।\nঅবশ্য এমন খোলাখুলি এই পদ্ধতির কথা তাঁরা বলতেন কি না জানা নেই; খুব সম্ভব বলতেন না,-দর্শনের পদ্ধতি নিয়ে তখনকার দিনে আজকালকার মতো এত তর্কাতকি নিশ্চয়ই ছিল না।\nতা ছাড়া চার্বাক-দর্শনের কোনো সম্পূর্ণ পুঁথি আমাদের কাছ পর্যন্ত তো এসে পৌঁছয়নি, যদিও যে-সব খণ্ড বিক্ষিপ্ত শ্লোক আজো টিকে রয়েছে তার থেকে অনুমান করা অসঙ্গত নয় যে, কোনো-না-কোনো সময়ে এ দর্শনের উপর সম্পূর্ণ গ্রন্থ নিশ্চয়ই রচিত হয়েছিল। সে পুঁথি বিলুপ্ত হয়েছে।\nএ ঘটনাকে শুধুই শতাব্দীর শোভাযাত্রার ফল বলে বর্ণনা করা চলবে না, কেননা শতাব্দীর শোভাযাত্রা সত্ত্বেও তো প্রাচীনতর অন্যান্ত গ্রন্থ বিলুপ্ত হয়নি। বরং অনুমান করা স্বাভাবিক যে, বিজয়ী ব্রাহ্মণ্য শ্রেণী দেশের বুক থেকে এই সাংঘাতিক নাস্তিক্যবাদের সমস্ত কীর্তিকলাপ ধুয়েমুছে নিশ্চিহ্ন করে দিতে চেয়েছিল।\nএই প্রচেষ্টার বহুমুখী স্বাক্ষর আছে। তবু এই দর্শনের যে সমস্ত টুকরো বিক্ষিপ্ত চিহ্ন আজও বর্তমান, তা থেকে এ কথা নিঃসংশয়ে বলা যায় যে, চার্বাকদের ব্রাহ্মণ্যবিদ্বেষ নিছক বিদ্বেষ ছিল না, রীতিমত দার্শনিক ভিত্তির উপর তার প্রতিষ্ঠা ছিল এবং বিপক্ষের বহুমুখী প্রচেষ্টা সত্ত্বেও এ মতবাদকে সম্পূর্ণ বিলুপ্ত করে দেওয়া কোনোদিন সম্ভব হয়নি।\nএকথার সপক্ষে বহু প্রমাণের মধ্যে একটি উল্লেখযোগ্য প্রমাণ হলো মাধবাচার্যের “সর্বদর্শনসংগ্রহ”। প্রায় ছশো বছর আগে লেখা এই পুঁথি, দেশের দার্শনিক আলোচনার আসর তখনো রীতিমতো সরগরম। সংস্কৃতে লেখা ভারতীয় দর্শনের ইতিহাসের মধ্যে এ গ্রন্থ অন্যতম।\nতাই একে প্রামাণিক বলে না মেনে উপায় নেই। অন্যান্য আস্তিক লেখকদের মতো মাধবাচার্য ঈশ্বর-বন্দনা করে গ্রন্থ শুরু করতে চেয়েছেন। কিন্তু এভাবে শুরু করতে গিয়েই তাঁর হুঁশ হয়েছে চার্বাকদের কথা : তারা ঈশ্বর, আত্মা, পরলোক সবাই উড়িয়ে দিতে চায়।\nতাই, চার্বাকবাদ খণ্ডন করে না নিলে ঈশ্বরস্তুতির ভিত মজবুত হয় না। এই সূত্রে মাধবাচার্য একটি পরিপূর্ণ দার্শনিক মতবাদের বর্ণনা করেছেন, এমন-কী কয়েকটি শ্লোক উদ্ধৃত করেছেন, যা নাকি খোদ চার্বাকপন্থীদের রচনা বলেই সাধারণত স্বীকৃত।\nসাধারণত এই সংক্ষিপ্ত বর্ণনাটুকুকেই চার্বাক দর্শনের প্রধান সম্বল বলা হয়। এ ছাড়া অবশ্যই চার্বাক-দর্শনের খুচরো কথাবার্তা বিভিন্ন দার্শনিকদের গ্রন্থে বিক্ষিপ্তভাবে পাওয়া যায়, কিন্তু সমস্তটাই পূর্বপক্ষ হিসেবে।\nনইলে একে খণ্ডন করবার জন্যে সমস্ত দার্শনিক দিকপালের এত মাথাব্যথাই বা হবে কেন? মাধবাচার্য তো সোজাসুজি মেনে নিয়েছেন : দুরুচ্ছেদং হি চার্বাকস্য চেষ্টতম্, চার্বাক মত উচ্ছেদ করা নেহাত চাট্টিখানি কথা নয়।\nচর্বণ ব্যাপারটা সাধারণ মানুষের কাছে অগৌরবের কিছু নয়, -আভিজাতিক সমাজের ক্ষীণাঙ্গির কাছে চর্বণ জিনিসটা যত হীন আর নীচ পশুবৃত্তির পরিচয়ই হোক না কেন। তাই, একথা যদি প্রমাণও হয় যে, চর্ব শব্দ থেকে তাদের দর্শনের নামকরণ হয়েছে, তাহলেও জনগণের পক্ষে কান লাল করবার কোনো কারণ নেই, সম্ভাবনাও নেই।\nতবু এ মত উচ্ছেদ করবার জন্যে চেষ্টার ত্রুটি ছিল না। তাই এই দর্শনের যিনি প্রতিষ্ঠাতা বা প্রধান প্রচারক, তার নামটুকু পর্যন্ত ইতিহাস থেকে বেমালুম মুছে দেওয়া হয়েছে। কোনো কোনো আধুনিক পণ্ডিত অবশ্য সোজাসুজি মনে করেন যে, চার্বাক বলেই এক ব্যক্তি এ দর্শনের প্রতিষ্ঠাতা ছিলেন, তার নাম অনুসারেই দর্শনটার নামকরণ।\nকিন্তু দেশের প্রবাদ ও ঐতিহ্যে। এ মতের কোনো সমর্থন নেই। বরং প্রবাদ আছে যে, দেবতাদের গুরুদেব বৃহস্পতি এককালে কোনো এক কৃটি অভিপ্রায় চরিতার্থ করবার উদ্দেশ্যে এই মতবাদের প্রবর্তন ও প্রচার করেছিলেন।\nমাধবাচার্যও চার্বাকদের সোজাসুজি “বৃহস্পতিমতানুসারী” বলেই বর্ণনা করেন। এই প্রবাদ, এবং এর মধ্যে ঐতিহাসিক সত্যের বিকৃত তথ্য আছে, তার আলোচনা পরে করব। আপাতত প্রশ্ন উঠবে; যদি তাই হয়, তাহলে “চার্বাক’ নাম এল কোথা থেকে?\nআধুনিক পণ্ডিতেরা শব্দার্থের বিচারে এ প্রশ্নের জবাব খোঁজেন। হতে পারে, সাধারণ লোকের মন্নভোলানো কথা বলত বলে- চারু+বাক্-এদের নাম চার্বাক। হতে পারে চর্ব শব্দ থেকে এ নামের উৎপত্তি, অর্থাৎ চার্বাক হলো সেই দার্শনিকের নাম, খাওয়া-দাওয়ার মধ্যে যে খুঁজত পরম পুরুষার্থ।\nচার্বাকপন্থী যে সাধারণ মানুষের মনে ধরবার মত কথা বলুতেন, এ বিষয়ে অবশ্য সন্দেহের অবকাশ নেই। কেননা জনগণের সহজ কর্মবোধের কাছে এই লোকায়ত জগৎই একমাত্র সত্য। কৃষক জানে, তার পায়ের তলায় মাটি আর মাথার উপরে মেঘ-পৃথিবীর সমস্ত দার্শনিক তত্ত্বের চেয়ে ঢের বেশি সত্য।\nএই মাটিতে লাঙল দিয়ে সে যে সোনার ফসল ফলায়, তা মায়া নয়, মনের খেয়ালী ধারণা নয়, আর এই সোনার ফসলের প্রায় সবটুকু যখন ওঠে জোতদারের গোলায়, তখন কৃষকের পেটে যে বাস্তব জ্বালা ধরে তার উপর অনেক রকম আধ্যাত্মিক প্রলেপ মাখিয়ে তবে ঠাণ্ডা রাখতে হয়।\nপেটটা হলো মনের ধারণা, আর খালি পেটের যন্ত্রণাটা দীর্ঘ স্বপ্নের মতো প্রতিভাসিক-এমনতর। কথা শুধু তারই স্বার্থে রঞ্জিত, যে নিজে চাল উৎপাদন করতে নারাজ অথচ নৈবেদ্যর চাল দিয়ে সংসার চালাতে নিপুণ।\nধুলোমাটির গ্লানিমুক্ত এক চিন্ময় জগতের কথা জনগণের দর্শন হতে পারে না, জনগণের মনে ধরবার মতো কথাই চার্বাক দর্শনের কথা। আর জনগণের দর্শন বলেই খিদে পেলে পেট ভরে খাবার কথা বলতে এ দর্শনের চক্ষুলজা নেই।\nশ্রেণী-সংগ্রামের আলোচনায় এসে পড়তে হয়। একদিকে জনগণ আর তাদের লোকায়ত দর্শন, অপরদিকে পুরোহিত শ্রেণী, যাগযজ্ঞ। আর পারলৌকিক আত্মার কথা। একদিকে নিদেন পেট ভরে খাবার কথা, (যদিও ধার-করে ঘি খাওয়ার উৎসাহটা নিশ্চয়ই অপপ্রচারের দরুন)।\nচার্বাকপন্থীও বিপক্ষের শ্রেণীস্বার্থটুকু প্রকাশ করে দিয়ে ক্ষান্ত হননি, বিপক্ষকে নিরস্ত্র করতে কোমর বেঁধে লেগেছেন। বিশুদ্ধ তর্বাপদ্ধতি বলে, ব্যাপারটায় গোড়াতেই গলদ, তর্কের কোন দার্শনিক প্রতিষ্ঠা নেই। চার্বাকপন্থী বলেন, তর্ক-পদ্ধতির সবচেয়ে মামুলি উদাহরণটা নিলেই এ কথা স্পষ্টভাবে বুঝতে পারা যাবে।\nঅপর দিকে ইহজীবনে উপবাসী থেকে পুরোহিত ভোজন করিয়ে পরলোকে পরমান্ন পাবার স্বচ্ছ যুক্তি। প্রাচীন ভারতীয় দর্শনেও শ্রেণী সংগ্রামের প্রতিচ্ছবি! একে অত্যাধুনিক ছাত্রের উদ্ধত কল্পনা বলে উড়িয়ে দেওয়া যায় না। মাধবাচার্যের বইতে খোদ চার্বাকপন্থীর যে শ্লোক উদ্ধৃত হয়েছে, তার মধ্যেও শ্রেণী-সংগ্রামের ইঙ্গিতটুকু স্পষ্ট-\n“মৃতের উদ্দেশে প্রেতকার্য প্রভৃতি ব্রাহ্মণদের জীবনোপায় ছাড়া আর কিছু নয়। যারা তিন তিনটে বেদ রচনা করেছে তারা বেবাক ভণ্ড-ধূর্ত-নিশাচরের দল।”\n“ভণ্ড-ধূর্ত-নিশাচরাঃ” : শুনতে যে রুচিতে বাধে, মনে হয়। কাঁচা খিস্তি। দর্শনের ‘নৈর্ব্যক্তিক’ আলোচনায় এ রকম শালীনতার অভাব কেন? কিন্তু মুশকিল এই যে, “ছোটলোকের” দল শাসকের বিরুদ্ধে যখন রুখে দাঁড়ায়, তখন তাদের কাছে সুরুচি, শালীনতা প্রভৃতি তথাকথিত ‘মনুষ্যধর্মগুলো লোকঠকানে সাধুবাক্যেরই অঙ্গবিশেষ মনে হতে পারে বই কী!\nবিপক্ষের সাধুপুরুষমাত্রই জানেন যে, বিপ্লবের সময় রক্তাক্ত বীভৎসতা করতে পর্যন্ত ‘ছোটলোক’দের রুচিতে বাধে না, খিস্তি খেউড় তো নেহাত ছোট ব্যাপার। তবু সমাজে শ্রেণীসংগ্রাম এক জিনিস-এবং দার্শনিক দ্বন্দ্ব তার প্রতিবিম্ব হলেও হাজার হোক স্বতন্ত্র স্তরের ব্যাপার।\nবাষ্প জল ছাড়া কিছুই নয়, তবু শুধু জলও নয়-শুধু জলে এঞ্জিন চলে না, বাম্পে চলে; তাই বাম্পের আইনকানুনও আলাদা। মানুষের দার্শনিক চেতনা জিনিসটিরও সেই অবস্থা। বাস্তব সমাজের ঘাতপ্রতিঘাতেই তার জন্ম, তবু নিছক এই ঘাতপ্রতিঘাত দিয়ে তার সম্পূর্ণ ব্যাখ্যা হয় না।\nতার আইনকানুন আলাদা। তাই কোনো দার্শনিক মতবাদ প্রতিষ্ঠা করতে হলে শুধু শ্রেণী:স্বার্থের উল্লেখ করলেই চলবে না। মাটির পৃথিবীতে মজবুত খুটি ছিল বলেই আমাদের দেশের চার্বাকপন্থীরাও সুস্থ জড়বাদের এই প্রাথমিক সত্যকে যেন অস্পষ্টভাবে অনুভব করতেঁ পেরেছিলেন।\nবিপক্ষদলের শ্রেণীস্বার্থের দিকটা চোখে আঙুল দিয়ে দেখিয়ে দিলেই চলবে না। কেননা, বিপক্ষের হাতে আছে দার্শনিক পদ্ধতির এক অপূর্ব সুদর্শনচক্র, সে অস্ত্ৰ দিয়ে সমস্ত জড়বাদ তারা অবলীলায় খণ্ড খণ্ড করে ফেলতে পারে।\nএ স্তব হলো বিশুদ্ধ বিচার-বুদ্ধি, অভ্রান্ত তর্কপদ্ধতি। পরমসত্তা বিশুদ্ধ তর্কপ্রণালীর দাবি মানতে বাধ্য, বিপক্ষের কাছে। এ কথা প্রায় স্বতঃসিদ্ধ এবং বুদ্ধির দাবি জড়বাদ কোনোমতেই মেটাতে পারে না। কিন্তু জড়বাদের প্রথম কথা হলো; বাস্তবজগৎ বুদ্ধির দাবি মানতে বাধ্য নয়, বরং বুদ্ধিই বাস্তব জগতের দাবি মানতে বাধ্য।\nপর্বতঃ বহ্নিমান ধূমাৎ। ধূম দেখে পর্বতে বহি অনুমান করা সম্ভব। তার কারণ আমাদের স্থির বিশ্বাস-যাত্র যাত্র ধূমঃ তন্ত্র অত্র বহ্নি, যেখানে যেখনে ধুয়ো সেখানে সেখানেই আগুন। কিন্তু কথা হলো, এ রকম বিশ্বাস পোষণ করবার অধিকার কোথা থেকে পাওয়া সম্ভব?\nতাহলে মাধবাচার্য ব্যাপ্তি-খণ্ডনের এই নিখুঁত বর্ণনা দিতে গেলেন কেন? তার কারণ হয়তো মৌলিক চার্বাকদর্শনে যদিও সমস্ত অনুমানকেই উড়িয়ে দেবার উৎসাহ ছিল না, তবুও নিশ্চয়ই সুস্থ বস্তুবাদীর বিশুদ্ধ-বুদ্ধি-বিদ্বেষটা স্পষ্ট হয়ে উঠেছিল।\nনিজেদের অভিজ্ঞতা ছাড়া আর কোনো অজুহাত থাকতেই পারে না, অথচ নিছক অভিজ্ঞতার উপর নির্ভর করে “সমস্ত’ ধূম সম্বন্ধে কথা বলা নিশ্চয়ই দুঃসাহস। আমাদের অভিজ্ঞতা অতি স্বল্প-ভূত, ভবিষ্যৎ ও বর্তমানের সমস্ত ধূম এ অভিজ্ঞতার আওতায় আসতে পারেই না।\nচার্বাকদের কথাটা আমাদের দেশের দার্শনিক পরিভাষায় প্রকাশ করতে গেলে বলতে হবে : অনুমান নির্ভর করে ব্যাপ্তির উপর, ব্যাপ্তি হলো হেতু বা লিঙ্গ (middle term : আলোচ্য উদাহরণে ধূম) এবং পক্ষ (major term : আলোচ্য উদাহরণে ‘বহ্নি’), এদের মধ্যে সামান্য-সম্বন্ধ (universal relation : আলোচ্য উদাহরণে “যত্র যত্র ধূমঃ তন্ত্র তত্র বহ্নি)।\nচার্বাকপন্থী বলেন, এই ব্যাপ্তি জিনিসটে কোনোদিন প্রতিষ্ঠা করা সম্ভব নয়। মানুষ বড় জোর বলতে পায়ে-যে-যে জায়গায় আমি ধুয়ো দেখেছি সেই সেই জায়গাতেই দেখেছি আগুন। কিন্তু আমি আপনি ক-জায়গায় ধুয়োই বা দেখেছি?\nঅতীত-বর্তমান-ভবিষ্যতের সমস্ত ধুয়ো কেউ কখনো দেখেনি, দেখতে পারে না। কারুর পক্ষে তাই জোর গলায় বলবার অধিকার নেই; সমস্ত ধুয়োর সঙ্গে আগুনের যোগাযোগ থাকতে বাধ্য।\nদৈনিক জীবনে সবচেয়ে সরল অনুমানের বেলাতেই যদি দেখি তর্কপদ্ধতির গোড়ায় গলদ রয়েছে, তাহলে দার্শনিকদের কুটতর্ককে সত্য অন্বেষণের অভ্রান্ত উপায় বলে মানবার কোনো মানেই হয় না।\nএবং অনুমানই যদি আচল বলে প্রমাণিত হয়, তাহলে প্রত্যক্ষ ছাড়া জ্ঞানের অন্যান্য তথাকথিত উৎসগুলোর উপর নির্ভর করতে যাওয়া নেহাতই মূঢ়তা, কেননা এগুলি সবই অনুমান-নির্ভর অর্থাৎ উপমান, আপ্তবাক্য প্রভৃতি জানের তথাকথিত উৎসগুলো শেষ পর্যন্ত দেউলে, কেননা এদের আসল সম্পত্তি বলতে অনুমান এবং অনুমান নেহাতই অচল।\nতাই চার্বাকপন্থী বলেন, নিছক প্রত্যক্ষ দিয়ে যতটুকু জানা যায় ততটুকুকে সত্যি বলে মানব। অবশ্য এ কথা ঠিক, চার্বাকদের এই অনুমান-খণ্ডন বিচার-সহও নয়, বৈজ্ঞানিক বস্তুবাদের পক্ষে অনিবার্যও নয়। বরং এর থেকে চরম ভাববাদ এবং সন্দেহবাদ এসে পড়াই স্বাভাবিক-যেমন এসেছিল ইংরেজ দার্শনিক হিউমের বেলায়।\nতবে এখানে একটা প্রশ্ন তোলা যায়; যদিও মাধবাচার্য চার্বােকদের এই ব্যাপ্তি-খণ্ডন পদ্ধতির নিখুঁত বৰ্ণনা করেছেন, তবুও চার্বাকদর্শনে এমন খুঁটিয়ে অনুমান-পদ্ধতিকে খণ্ডন করবার চেষ্টা সত্যি কি ছিল? আমার বিশ্বাস তা ছিল না, থাকার কথা নয়।\nকেননা, মৌলিক চার্বাকদর্শনের প্রচলন ও প্রভাব হয় অন্তত খ্রীষ্টপূর্ব ষষ্ঠ শতাব্দীতে। সে যুগে জ্ঞানের উৎস নিয়ে দেশে এমন কূটতর্কের রেওয়াজই থাকা সম্ভব নয়। তাই সে-যুগে এমন খুঁটিয়ে ব্যাপ্তি জিনিসটে কেউ যে খণ্ডন করতে চেয়েছিলেন, তা নেহাতই অসম্ভব বলে মনে হয়।\nএই পৃথিবীর চরম সুখই আসল স্বর্গসুখ, এই পৃথিবীর চরম যন্ত্রণাই আসল নিরকযন্ত্রণা। মোক্ষ জিনিসটে দেহচ্ছেদেরই নামান্তর। বলাই বাহুল্য, চার্বাকপন্থী দেহের অতীত আত্মা বলে কোনো জিনিস মানেন না। ওরফে তাদের নাম তাই দেহাত্মবাদী।\nঅর্থাৎ মৌলিক চার্বাকবাদ নিশ্চয়ই বলতে চেয়েছিল যে, বিশুদ্ধ বুদ্ধি দিয়ে দর্শন গড়া চলবে না, পরমসত্তা বুদ্ধির মুখাপেক্ষী নয়, শুদ্ধ-বুদ্ধির দাবি মানতে বাধ্য নয়। আগেই বলেছি, প্রেতকার্যের অন্তঃসারশূন্যতা দেখাতে গিয়ে চার্বাকপন্থী সূক্ষ্ম দার্শনিক যুক্তির অবতারণা করতে চাননি; বরং দৈনন্দিন কর্মজীবনের কষ্টিপাথরে ঘষে দেখাতে চেয়েছেন, এসব ব্যাপার স্রেফ লোকঠকানে ধাপ্লাবাজি।\nমৌলিক চার্বাকদর্শনের এই শুদ্ধবুদ্ধিবিদ্বেষ হয়তো কালক্রমে, ফলাও হয়ে, ব্যাপ্তিখণ্ডনে -অনুমান মাত্রকে উড়িয়ে দেবার চেষ্টায় – পরিণত হয়েছিল। মাধবাচার্যের গ্রন্থে হয়তো তারই বর্ণনা। তাহলে মানতেই হবে, ভারতবর্ষেবস্তুবাদ এমন পথে অগ্রসর হতে চেয়েছিল যো-পথে এগুলো বস্তুবাদের ঠিক বিপরীতে, অর্থাৎ চরম ভাববাদে, গিয়ে পড়বার সম্ভাবনা।\nবস্তুত, কডাওয়েল দেখিয়েছেন, শ্রেণীসমাজের দর্শনের পক্ষে এই মারাত্মক সম্ভাবনা থেকে যায়; অধ্যাত্মবাদ শেষ পর্যন্ত গিয়ে ঠেকে যান্ত্রিক বস্তুবাদে, বস্তুবাদ ভাববাদে। কড্‌ওয়েল এই কথার উদাহরণ দেখিয়েছেন সাম্প্রতিক য়ুরোপীয় দার্শনিক পরিস্থিতি থেকে; একদিকে হেগেলের অধ্যাত্মবাদ পরিণত হতে চেয়েছে যান্ত্রিক বস্তুবাদে এবং অপরদিকে বৈজ্ঞানিকদের যান্ত্রিক বস্তুবাদ পরিণত হতে চেয়েছে চরম অধ্যাত্মবাদে।\nএই বিপরীত-পরিণতির আসল কারণ, কডাওয়েল দেখিয়েছেন, শ্রেণীবিভক্ত সমাজের অন্তর্নিহিত দ্বন্দ্ব। প্রাচীন ভারতের শ্রেণীবিভক্ত সমাজেও যে এই ঘটনার পুনরুক্তি থাকবে তাতে বিস্ময়ের কিছু নেই। এবং ঘটেছিলও ভাই। একদিকে চার্বাকদের বস্তুবাদ এমন পথে অগ্রসর হতে চেয়েছিল যেপথের চরম পরিণতি ভাববাদ ও সন্দেহবাদ-এ!\nঅপর পক্ষে, ভারতীয় অধ্যাত্মবাদ যে যুগে যুগে কেমনভাবে চরম ভোগবাদ ও জড়বাদে পরিণত হয়েছে, তার বহুল দৃষ্টান্ত দেশের ইতিহাসে। এখানে দুটি দৃষ্টাস্তের উল্লেখ করা যায়। প্রাচীনকালে বৈদিক অধ্যাত্মবাদের অপর পিঠে ছিল ক্রিয়াকাণ্ডের চরম পার্থিবতা, মধ্যযুগে বাংলাদেশে বৌদ্ধ অধ্যাত্মবাদ তন্ত্র, সহজিয়া প্রভৃতি চূড়ান্ত পাথিবিতায় পর্যবসিত হয়েছে!\nচার্বাকদের কথায় ফেরা যাক। বিশুদ্ধ তর্ক অপ্রতিষ্ঠ। অতএব, এই জড় জগতের দুৰ্নিবার যাথার্থ্যকে তর্কবলে উড়িয়ে দেওয়া কোনো কাজের কথা নয়। অপরপক্ষে, স্বর্গ নরক বা পারলৌকিক আত্মার কথা হাজার তর্কবলেও প্রমাণ করা অসম্ভব।\nমানতে হবে এই পৃথিবীই একমাত্র সত্য, মাটি-জল-আগুন-বাতাস দিয়ে তৈরি এই পৃথিবী। চার্বাকপন্থী পঞ্চভূতের পঞ্চম ভূতকে-আকাশ বা ব্যোমকে-সত্য বলে মানেন না, কেননা আকাশ ইন্দ্রিয়গ্রাহস্থ নয় এবং ইন্দ্রিয়বেদনা বা অভিজ্ঞতাই জ্ঞানের একমাত্র উৎস।\nআধুনিক বৈজ্ঞানিক বস্তুবাদী অবশ্য আলোচনা এখানেই শেষ করবেন না। তিনি দেখাতে চেষ্টা করবেন যে, যদিও জড় থেকেই চেতনার উৎপত্তি, জড়ের উপরই তার স্থিতি এবং শেষ পর্যন্ত জড়ের মধ্যেই তা বিলীন হয়ে যায়, তবুও জড়ের উপর তার যে প্রভাব, সে প্রভাবকেও অগ্রাহ করবার কোন উপায় নেই।\nতারা বলেন, দৈনন্দিন জীবনে মানুষ প্রতি পদেই দেহাত্মবাদে স্বতঃপ্রবৃত্ত আস্থা দেখিয়ে থাকে। মানুষ বলে; “আমি স্থূল”, “আমি কৃশ”, “আমি কৃষ্ণ”। অর্থাৎ, “আমি” জিনিসটা স্থূল, কৃশ, কৃষ্ণ প্রভৃতি দৈহিক লক্ষণ ছাড়া আর কিছুই নয়। “আমার দেহ”, এ শুধু কথার কথা, যেন “দেহ” আর “আমি” দুটো আলাদা জিনিস।\nএ-রকম কথার কথা, যেন “দেহ” আর “আমি” দুটো আলাদা জিনিস। এ-রকম কথা তো আমরা কতই বলে থাকি; যেমন ধরুন- “রাহুর মাথা”। আসলে মাথাই তো রাহুর সর্ব্বস্ব-মাথা বাদ দিলে রাহু বলে আর কী বাকি থাকবে? ঠিক সেই রকমই; “আমার দেহ”। দেহই আমি এবং আমিই দেহ।\nপ্রশ্ন ওঠে : তাহলে চেতনা বলে জিনিসটা আসলে কী? চার্বাকপন্থী বলেন, চেতনা জিনিসটে কোনোরকম পারলৌকিক আত্মার বিকাশ মোটেই নয়। তাই বলে চেতনা জিনিসটাকে উড়িয়ে দেবার দরকারও নেই; জড়ের উপর তার আবির্ভাব, জড়ের দরুন তার আবির্ভাব, তবু আবির্ভাব হিসেবে অপূর্ব।\nতাই তার মধ্যে নতুন গুণের লক্ষণ, সে গুণ জড়মাত্রে খুঁজে পাওয়া যায় না। আশ্চর্য সরল উদাহরণ দিয়ে তঁরা ব্যাপারটা বুঝিয়ে দিতে চান : কিশ্বাদিভ্যঃ সমেতেভ্যো দ্রব্যোভ্যো মদীশচক্তিবৎ! কিথ (সুরাবীজ) ইত্যাদি। কয়েকটি দ্রব্য একত্র মেশানোর ফলে যেরকম মদশক্তির আবির্ভাব হয়, ঠিক সেই রকমই।\nকিংবা, আর একটি এইরকম সরল উদাহরণ চার্বাকপন্থীদের নামে প্রচলিত আছে : পান, চুন, খয়ের, সুপুরি -এগুলোর কোনোটার মধ্যেই টুকটুকে লাল রঙ নেই, অথচ এগুলি দিয়ে পান। সেজে মুখে দিলে পর ঠোঁটদুটি টুকটুকে লাল হয়ে যায়।\nলাল রঙ এল কোথা থেকে? এ রঙ পান-চুন-খয়ের-সুপুরি ছাড়া কিছুই নয়, অথচ পান-চুন-খয়েরসুপুরির উপর এক অপূর্ব আবিভােব বই কী। ঠিক তেমনি, ক্ষিতি-আপ-তেজমরুত ছাড়া মানুষ আর কিছুই নয়, তবু এই চতুভূতের এক বিশেষ সমাবেশের ফলেই মানুষের মধ্যে চেতনা বলে ওই অপূর্ব গুণের আবির্ভাব।\nঅকর্মণ্য পুরোহিতশ্রেণী : কিস্তি দুই>>


অনুদান নয় গার্মেন্টস খাতকে ২ শতাংশ সুদে ঋণ দেয়া হবে -Deshebideshe\nঢাকা, ০১ এপ্রিল- বাণিজ্যমন্ত্রী টিপু মুনশি বলেছেন, গার্মেন্টেস বন্ধের বিষয়ে সরকারের পক্ষ থেকে কোনো নির্দেশনা নেই। মালিক চাইলে তারা সরকারি স্বাস্থ্য বিধি মেনে চালাতে পারবেন। গার্মেন্টস খাতকে দুই শতাংশ সুদে অনুদান নয় তাদের ঋণ দেয়া হবে।\nবুধবার (১ এপ্রিল) বাণিজ্য মন্ত্রণালয়ের সভাকক্ষে দেশের অর্থনীতিতে করোনাভাইরাসের প্রভাব মোকাবিলায় করণীয় শীর্ষক আন্তঃমন্ত্রণালয় বৈঠক শেষে সাংবাদিকদের প্রশ্নে তিনি এসব কথা বলেন।\nবৈঠকে সেনাপ্রধান জেনারেল আজিজ আহমেদ, বাংলাদেশ ব্যাংকের গভর্নর ফজলে কবির, মন্ত্রিপরিষদ সচিব খন্দকার আনোয়ারুল ইসলাম, প্রধানমন্ত্রীর কার্যালয়ের মুখ্য সচিব ড. আহমদ কায়কাউস, অর্থ সচিব আব্দুর রউফ তালুকদার, বাণিজ্য সচিব ড. জাফর উদ্দীন, তৈরি পোশাক শিল্পমালিকদের সংগঠন বিজিএমইএ সভাপতি রুবানা হকসহ ব্যবসায়ী নেতারা উপস্থিত ছিলেন উপস্থিত ছিলেন।\nপ্রধানমন্ত্রী রফতানি খাতের জন্য ৫ হাজার কোটি টাকার তহবিল ঘোষণা করেছেন। এ তহবিল থেকে ব্যবসায়ীরা কিভাবে সুবিধা পাবেন জানতে চাইলে বাণিজ্য মন্ত্রী বলেন, এ তহবিল থেকে গার্মেন্টস শিল্পের জন্য ২ শতাংশ সুদে লোন দেয়া হবে, এটা অনুদান নয়।\nবৈঠকে কী বিষয়ে আলোচনা হয়েছে জানতে চাইলে তিনি বলেন, আজ সমস্যাগুলো নিয়ে আলোচনা হয়েছে, কী সুযোগ আছে সেটা নিয়ে আলোচনা হয়েছে। এসব বিষয়গুলো বিশ্লেষণ করে আমরা করণীয় ঠিক করবো।\nঅপর এক প্রশ্নের জবাবে সেনাপ্রধান জেনারেল আজিজ আহমেদ বলেন, সেনাবাহিনী প্রধানমন্ত্রীর নির্দেশে কাজ করছে। যতো প্রয়োজন সেনা সদস্য ততো দেয়া হবে। অতিরিক্ত সেনা সদস্যে মানুষের মধ্যে কোনো আতঙ্ক সৃষ্টির কারণ নেই।\nকরোনায় আক্রান্ত কেন্দ্রীয়…\nজরিমানা ছাড়াই কালো টাকা…\nএটিএম সেবায় খোলা যাবে আলাদা…\nমে মাসে কমলো রেমিট্যান্স…\nএপ্রিল-মে মাসের সঞ্চয়ী…\nনগদ লভ্যাংশের বিষয়ে নমনীয়…\nবেসিক ব্যাংকের ইসলামপুর…\nবাসের চেয়ে কম ভাড়ায় ইউএস-বাংলায়…\nউত্তরা ব্যাংকের মুনাফা…\nবন্ধ থাকছে সকল রাইড শেয়ারিং…\nরোববার খুলছে না বসুন্ধরা…\nরোববার থেকে শুরু হচ্ছে…\nখুলছে শেয়ারবাজার, খুশি…\nকরোনায় করণীয় নির্ধারণে…


Women Express – দ্বিতীয় প্রতিষ্ঠা বার্ষিকী ২০১৬\nপৃথিবী নামের গ্রহটির সৃষ্টি ৪৫০ কোটি বছর বলে বিজ্ঞানীরা একমত হলেও মানব জাতির বয়স নিয়ে নিশ্চিত করে কিছু বলেন নি বিজ্ঞানীরা। শুধু একটি কথা অনস্বীকার্য, পৃথিবীতে প্রথম পুরুষ এবপং প্রথম নারীর আবির্ভাব একই সাথে হয়েছিলো, এবং নারী-পুরুষের একত্রে পথচলা সেদিন থেকেই শুরু হয়েছে। সভ্যতার শুরুতে, সংগ্রহ বা পশুপালন সমাজে শ্রমের পরিমাণ নারী-পুরুষ ভেদে ভিন্ন ছিলো না। তবে পশুপালন ও চাষাবাদের যুগে, মানুষ যখন বসতবাড়ি তৈরী করে থিতু হচ্ছে, তখন সন্তান পৃথিবীতে আনা এবং এর আনুষঙ্গিক ব্যস্ততায় নারী আর পুরুষের কর্মক্ষেত্রে ধীরে ধীরে বিভাজন শুরু হতে থাকে। এ বিভাজন ছিলো সময়ের প্রয়োজনে, সভ্যতার অস্তিত্বের প্রয়োজনে এবং নারী তখনও ‘মানুষ’ ছিলো।\nএকটি সপুষ্পক উদ্ভিদে ফুলের কাজ হল মৌমাছিকে আকর্ষণ করা, ফল বা বীজ ধারণ করা এবং শিশু গাছের বেঁচে থাকার সম্ভাবনা নিশ্চিত করে আস্তে আস্তে ঝরে যাওয়া। গাছের অন্যান্য অংশের কাজ ভিন্ন, কেউ পানি আনে, কেউ খাবার রান্না করে, কেউ ফুলের দোরগোড়ায় ছুটে পানি আর খাবার পৌঁছে দেয়, উদ্দেশ্য একটাই, বর্তমান ও ভবিষ্যৎকে সৃষ্টির কল্যাণে কাজে লাগানো। এখানে শ্রমবিভাগ আছে, একাগ্রতা আছে, অসম ত্যাগ আছে, শুধু নেই হানাহানি।\nআজকের নারী, যখন মুঠিবদ্ধ করে স্বাধীনতা চায়, তার মনে লালিত ছিমছাম গৃহকোণের স্বপ্ন ভুলে সেটা চায় না। আবার সর্বতোভাবে প্রতিষ্ঠিত একজন নারীকেও হয়তো তীব্র বমনেচ্ছা দমন করে দাঁত চেপে ভুলে যেতে হয় পুরুষ সহকর্মী কিংবা বন্ধুর শিষ্টাচারবহির্ভূত আচরণ। আবার কপর্দকহীন হয়েও শুধু নারীত্বের বৈশিষ্ট্যে অথচ ‘নারীত্ব’কে অপমান করেও উন্নতির কথা ভাবতে পারে একজন নারী, যা তার সমবয়সী এমনকি অধিক যোগ্যতাসম্পন্ন পুরুষও পারেন না। তাহলে কী সেই স্বাধীনতা, যা সমাজের চোখ বন্ধ করে রেখেছে? সম্পূর্ণ জৈবিক যে প্রয়োজনে সৃষ্টিগতভাবেই নারী-পুরুষের যে গঠনগত পার্থক্য, তাকে উপজীব্য করে নারী-পুরুষ উভয়েই আজ ফায়দা লুটে নিতে ব্যস্ত, কেউ ভোগ করে তৃপ্ত, কেউ নিজেকে অজ্ঞানতায় বিলিয়ে দিয়ে আনন্দিত।\nনারী-পুরুষ আলাদা সৃষ্টি, তবে এর মধ্যে একটি সুন্দর মেলবন্ধন আছে। কেউ পুরোপুরি নারী, কেউ পুরোপুরি পুরুষ, কেউ এর মাঝামাঝি। সভ্যতার প্রয়োজনেই এদের সৃষ্টি, সুতরাং নিজ তাগিদেই এদেরকে যার যার স্থানে মর্যাদার আসনে আসীন করা সভ্যতার কর্তব্য।\nউইমেন এক্সপ্রেসের যাত্রাকাল মাত্র দুই বছর আগে, সে হিসেবে নবীন একটি মুখপাত্র। উৎসাহী ও মেধাবী লেখক-লেখিকা, উন্নত জীবনের জন্য পরিচ্ছন্ন চিন্তা করার মত সংস্কারবিহীন কিছু সমাজকর্মীর মিলনমেলা এখানে। সব মিলে এরই মধ্যে এর অর্জন কিছু কম নয়।\nসভ্যতা তৈরী হয় একটি একটি করে করে মানুষের সচেতন পদযাত্রায়, আর ধ্বংস হয়ে যেতে পারে একটিমাত্র অচেতনের ধাক্কায়ও। নারী দিবস প্রতিবছর জাগিয়ে দিক এমন কিছু মানুষকে, তাদের হাতে ধরিয়ে দিক ভালোবাসা আর প্রতিবাদের হাতিয়ার, আমাদের প্রতিটি লেখক-লেখিকা হয়ে উঠুন এক একজন বাতিঘর। আলোর রোদ-মশালে হারিয়ে যাক অচেতনতার বৈরী কুয়াশা।\n7 Comments on "দ্বিতীয় প্রতিষ্ঠা বার্ষিকী ২০১৬"\nদুই বছর পূর্তিতে উইকে অজস্র শুভেচ্ছা… অনেক অনেক শুভ কামনা\nমার্চ ৯, ২০১৬ ৬:৪১ অপরাহ্ণ\nইয়ে…… !! আমরা দুই বছরে !!!\nমার্চ ৯, ২০১৬ ৬:৪৮ অপরাহ্ণ\nপ্রতিষ্ঠা বার্ষিকীতে উইমেন এক্সপ্রেস পরিবারকে ভালোবাসার সাথে জানাই লক্ষ কোটি সালাম আর সম্বর্ধনা ……\nমার্চ ৯, ২০১৬ ৬:৫৬ অপরাহ্ণ\nঅনেক শুভকামনা উই ব্লগকে, এগিয়ে যাক আপন আলোয়।\nমার্চ ৯, ২০১৬ ৯:২৬ অপরাহ্ণ\nশুভকামনা সতত। সাথে আছি অবিরত- ইনশা আল্লাহ :)\nমার্চ ১০, ২০১৬ ৬:৪১ অপরাহ্ণ


চাঁদপুর-৪ ফরিদগঞ্জ আসনে নতুন প্রার্থী চায় আওয়ামীলীগ বিএনপিতে পুরাতন – রুপসী বাংলা নিউজ২৪.কম\nSeptember 15, 2018\tচাঁদপুর, রাজনীতি 191 Views\nচাঁদপুর-৪ ফরিদগঞ্জ আসনে নতুন প্রার্থী চায় আওয়ামীলীগ বিএনপিতে পুরাতনেই প্রধান্য। চাঁদপুর জেলার সংসদীয় আসনের মধ্যে সবচেয়ে গুরুত্বপূর্ণ আসন হিসেবে ধরা ফরিদগঞ্জ আসনটিকে । ১৫টি ইউনিয়ন ও ১টি পৌরসভা নিয়ে গঠিত। গত ৯ বছরে এ আসনে ভোটার বেড়েছে প্রায় ১ লাখের মত। তাই নতুন এই ভোটারাই আগামী নির্বাচনের জন্য টার্নিং পয়েন্ট হতে পারে। নেতারা মনে করেন এই নতুন ভোটাররা ভোটের মাঠে জয়ে বড় ভূমিকা রাখবেন।\nএ আসনটি একসময় বিএনপির ঘাঁটি হিসেবে পরিচিত থাকলেও বর্তমানে এটি আওয়ামী লীগের দখলে। এখানে নতুন প্রার্থীর পক্ষে স্থানিয় আওয়ামীলীগ। বর্তমানে আওয়ামী লীগ তাদের অবস্থান ধরে রাখতে চেষ্টা চালিয়ে যাচ্ছে। অন্য দিকে বিএনপি চাইছে আসনটি পুনরুদ্ধার করতে। অন্যদিকে ২০১৪ সালে মহাজোটের প্রার্থী হিসেবে আওয়ামী লীগ এই আসনটি পাওয়ায়, সেই ধারাবাহিকতায় এবারও তারা আটঘাট বেঁধে নামছেন। এ আসনে মনোনয়ন প্রত্যাশীদের অধিকাংশই নিয়মিত নির্বাচনি মাঠ চষে বেড়াচ্ছেন। এই আসনে পুরোনো প্রার্থীর উপরই বিএনপির ভরসা।\n২০১৪ সালের নির্বাচনে এই আসনে প্রথমে মহাজোটের প্রার্থী হিসেবে জাতীয় পার্টির মাইনুল ইসলামকে মনোনয়ন দেয়া হয়েছিল। এ সময় স্বতন্ত্র প্রার্থী হিসেবে মনোনয়ন জমা দিয়েছিলেন জেলা আওয়ামী লীগের বর্তমান সভাপতি ড. মোহাম্মদ শামছুল হক ভূঁইয়া। পরে জাপা প্রার্থী মাইনুল ইসলামের মনোনয়ন বাতিল হলে আওয়ামী লীগের মনোনয়ন পেয়ে ৪১ বছর পর সেখান থেকে বিনা প্রতিদ্বন্দ্বিতায় সংসদ সদস্য নির্বাচিত হন ড. মোহাম্মদ শামছুল হক ভুঁইয়া। এমপি হওয়ার পর তিনি সময় দিয়েছেন নির্বাচনি এলাকায়।\nসপ্তাহে চার /পাঁচ দিনই তিনি এলাকায় সময় দিয়েছেন। শুক্র ও শনিবার ছাড়াও দলীয় ও বিভিন্ন কর্মসূচী থাকলে অন্যদিনও ছুটে আসেন নির্বাচনী এলাকায়। সেই ধারাবাহিকতায় আগামী সংসদ নির্বাচনে তিনিই দলীয় মনোনয়ন পাবেন বলে তাঁর সমর্থিত নেতাকর্মীরা জানান। তবে ২০০৮ সালে নৌকা হারানোর অভিযোগ রয়েছে তার বিরুদ্ধে, এবং দলের একটি বড় পক্ষ এমপির বিরুদ্ধে রয়েছে, যা নির্বাচনে প্রভাব ফেলবে।\nজেলা আওয়ামী লীগের জনসংখ্যা ও স্বাস্থ্য বিষয়ক সম্পাদক, চট্রগ্রাম মেডিকেল কলেজের সাবেক ভিপি, সাবেক ছাত্রনেতা ও জেলা বিএমএর ৩ বারের সাবেক সভাপতি ডাঃ হারুন অর রশীদ সাগর ও মনোনয়ন প্রত্যাশী হিসেবে গত ১৫ বছর যাবৎ নির্বাচনি এলাকায় কাজ করে যাচ্ছেন, তিনি ২০০৪ সাল থেকে ফরিদগঞ্জের আনাছে – কানাছে সকল গ্রামেই কমপক্ষে একটি ও কোন কোন এলাকায় কয়েকটি করে প্রায় ২৫০ টি ফ্রি মেডিকেল ক্যাম্প করে সাধারন জনগনের দোরগোড়ায় স্বাস্থ্য সেবা পৌছে দিয়েছেন, সাবেক এই ছাত্রনেতার সকল গ্রুপের নেতাদের সাথে সু- সম্পর্ক বজায় রেখেছেন। তিনি নিয়মিত নির্বাচনি এলাকায় গনসংযোগ করে নৌকার ভোট প্রার্থনা করছেন। তাকে প্রার্থী করা হলে আসনটি ধরে রাখা যাবে বলে নেতা কর্মী ও সাধারনের ধারনা।\nঅন্যদিকে বিগত ২০০১ ও ২০০৮ সালে এই আসনে আওয়ামী লীগের প্রার্থী ছিলেন জাতীয় প্রেসক্লাবের সভাপতি ও বিশিষ্ট সাংবাদিক মুহাম্মদ শফিকুর রহমান। একজন সৎ মানুষ হিসেবে পরিচিত এই সাংবাদিক নেতা ২০০১ সাল থেকে ২০১৪ সাল পর্যন্ত তাঁর নির্বাচনী এলাকায় মানুষের পাশে থেকেছেন। ২০০১ সালের পর বিএনপি-জামায়াত জোটের আমলে দলের নির্যাতিত কিছু নেতাকর্মীদের পাশে থেকে তাদের সহযোগিতা করেছেন।\n২০১৪ সালে মনোনয়ন না পেয়ে তিনি এলাকা ছেড়েদেন। তবে গত ২০১৭ সালের ১৮ আগষ্টের শোকসভার মধ্য দিয়ে আবার এলাকায় আসেন এবং গত এক বছরে আরো দুই একবার এসেছেন। তিনি দলীয় মনোনয়ন পাবেন বলে বিশ্বাস করেন তাঁর সমর্থকরা।\nএই ছাড়া মনোনয়নের জন্য মাঠে নেমেছেন সাবেক সাংসদ সর্বোজন শ্রদ্ধেয় মরহুম রাজা মিয়ার পুত্র উপজেলা আওয়ামীলীগ নেতা আমির আজম রেজা, তিনি মাঠে গনসংযোগ করে যাচ্ছেন।\nফরিদগঞ্জ উপজেলা চেয়ারম্যান ও উপজেলা আওয়ামীলীগের সাধারন সম্পাদক আবু সাহেদ সরকার ও মাঠে কাজ করে যাচ্ছেন, তিনি জানান আমি ও মনোনয়ন প্রত্যাশী, এই আসনে দলকে গুছিয়ে রেখেছি, এই ১০ বছরে প্রায় ২ হাজার কোটি টাকার উন্নয়ন কাজ হয়েছে। তবে আমাদের নেত্রী যাকেই মনোনয়ন দিবেন তার পক্ষে কাজ করে দলীয় প্রার্থীর বিজয় নিশ্চিত করবো।\nতরুণ নেতা হিসেবে মনোনয়ন প্রত্যাশী চাঁদপুর জেলা ছাত্রলীগের সাবেক সভাপতি এ্যাডভোকেট জাহিদুল ইসলাম রোমান। তিনি ছাত্রলীগের কিছু কর্মীসহ গনসংযোগ করছেন। এছাড়া মনোনয়ন চাইবেন কেন্দ্রীয় যুবলীগের সাবেক নেতা মহিউদ্দিন খোকা ও কেন্দ্রীয় ছাত্রলীগের সাবেক সদস্য সুপ্রীমকোর্টের আইনজীবী এ্যাডভোকেট নূর হোসেন বলাইসহ অনেকেই দলীয় মনোনয়ন চাইবেন বলে জানা গেছে।\nঅন্যদিকে ১৯৯১ সালে যুবদল নেতা হিসেবে মনোনয়ন পাওয়া মরহুম আলমগীর হায়দার খান টানা চারবার এমপি নির্বাচিত হয়ে এলাকায় বড় ভোট ব্যাংক তৈরি করেছিলেন। যার ফল হিসেবে ২০০৮ সালের নির্বাচনের অল্পদিন আগে মাঠে নেমে ধানের শীষ প্রতীক নিয়ে বিজয়ী হয়ে আলোড়নের সৃষ্টি করেন বিএনপির কেন্দ্রীয় কমিটির সাবেক ব্যাংকিং ও রাজস্ব বিষয়ক সম্পাদক ও বর্তমান উপজেলা বিএনপির সভাপতি লায়ন মোঃ হারুন অর রশীদ।\nএছাড়াও বিএনপির মনোনয়ন প্রত্যাশী হিসাবে রয়েছেন বিএনপির কেন্দ্রীয় কার্যনির্বাহী কমিটির সদস্য ও সাবেক বিএনপির সাধারণ সম্পাদক মোতাহের হোসেন পটাওয়ারী, বিশিষ্ট শিল্পপতি ও মার্কেন্টাইল ব্যাংকের ভাইস চেয়ারম্যান এম এ হান্নান, বৃহত্তর কুমিল্লা আইনজীবী কল্যাণ সমিতির সভাপতি এ্যাডভোকেট আব্বাস উদ্দিন, জাতীয়তাবাদী সাংস্কৃতিক দলের কেন্দ্রীয় সভাপতি হুমায়ুন কবির বেপারী। জাতীয় পার্টি থেকে ইতোমধ্যে গ্রিনসিগন্যাল পেয়ে মাঠে নেমেছেন জাতীয় পাটির কেন্দ্রীয় নির্বাহী কমিটির তথ্য, গবেষণা ও আইসিটি সম্পাদক মনিরুল ইসলাম মিলন। এছাড়া জাপার কেন্দ্রীয় যুবসংহতির কৃষি বিষয়ক সম্পাদক ও ঢাকা মহানগর উত্তর যুব সংহতির সাবেক সহ-সভাপতি হারুন অর রশীদও মনোনয়ন চান। এদিকে বাংলাদেশ সমাজতান্ত্রিক দল বাসদ (খালেকুজ্জামান) জেলা নেতা আলমগীর হোসেন দুলাল ও ইসলামী আন্দোলন বাংলাদেশ কেন্দ্রীয় নেতা আল্লামা মুকবুল হোসাইন নিজ নিজ দল থেকে মনোনয়ন চাইবেন বলে জানান।


'তোর বাপকে গিয়ে বল পাঁচ কিলোমিটারের মধ্যে দাঁড়িয়ে আছি', কুকথার যুদ্ধে অভিষেক শুভেন্দু– News18 Beganli\nABHISHEKH BANERJEE AND SUBHHENDI ADHIKARI IN A FRESH TUG OF WAR AKD\n'তোর বাপকে গিয়ে বল পাঁচ কিলোমিটারের মধ্যে দাঁড়িয়ে আছি', কুকথার যুদ্ধে অভিষেক শুভেন্দু\nনতুন করে কুকথার যুদ্ধে অভিষেক-শুভেন্দু।\nঅভিষেক উবাচ, "তোর বাপকে গিয়ে বল বাড়ির পাঁচ কিলোমিটারের মধ্যে দাঁড়িয়ে আছি। হিম্মত আছে?"\nLast Updated : February 06, 2021, 18:45 IST\n#কাঁথি: দলবদলের কয়েক ঘণ্টার মধ্যেই শুভেন্দু অধিকারী আগল ভেঙেছিলেন। অভিষেক বন্দ্যোপাধ্যায়ের নাম না বলে বলেছিলেন, তোলাবাজ ভাইপো। তারপর থেকে বিজেপি অভিষেক বন্দ্যোপাধ্যায় লাগাতার নিশানা করতে এই শব্দবন্ধই বারংবার ব্যবহার করে। ভোট আসে, কুকথাপ পারদ চড়ে। এ দিন শুভেন্দু অধিকারীকে আক্রমণ করলেন অভিষেক বন্দ্যোপাধ্যায়ও। অভিষেক উবাচ, "তোর বাপকে গিয়ে বল বাড়ির পাঁচ কিলোমিটারের মধ্যে দাঁড়িয়ে আছি। হিম্মত আছে?"\nঅভিষেকের বেলাগাম মন্তব্যকেই আগামী দিনে হাতিয়ার করবেন শুভেন্দু, তাও আজকরে ঘটনা পরম্পরায় পরিষ্কার। শুভেন্দু অভিষেকের মন্তব্যটিকে উদ্ধৃত করে একটি ট্যুইট করেন। বলেন, "কাঁথির জনসভা থেকে বাংলা সংস্কৃতি।"\nঅভিষেক মনে করছেন শুভেন্দু অধিকারী তাঁকে নিয়েই ত্রস্ত। তাই তিনি এদিন সভাচলাকালে বলেন," আতঙ্ক হয়ে গেছে৷ পনেরো মিনিট বক্তব্য রাখলে দশ মিনিট ভাইপো ভাইপো করছে৷" অভিষেকের অভিযোগ তাঁকে ভয় দেখানোও হয়েছে। তিনি বলেন, "আমার সভা আছে সাতদিন আটদিন আগে বলেছিলাম। এদিকে আমাকে ভয় দেখানোর চেষ্টা করছে। জোকারের মতো মুখ, তারপর বড়বড় কথা। এর পরেই অভিষেক বলেন, তোর বাপকে গিয়ে বল বাড়ির পাঁচ কিলোমিটারের মধ্যে দাঁড়িয়ে আছি। হিম্মত আছে? তোমার মাটিতে তোমার পাড়া দাঁড়িয়ে চ্যালেঞ্জ ছুঁড়ে দিয়ে যাচ্ছি।"\nবারবার নিজেকে অবিবাহিত বা অকৃতদার বলে দাবি করেন শুভেন্দু অধিকারী। অভিষেক উবাচ, শুভেন্দু অধিকারী শুধু অকৃতদার নন, অকৃতজ্ঞও। অভিষেক আরও বলেন, মোদির হলদিয়া সফরটা পুরোটাই ভোটের কথা মাথায় রেখে। শুভেন্দু কেন নন্দীগ্রামে দাঁড়াচ্ছেন না, সেই নিয়েও প্রশ্ন তোলেন অভিষেক বন্দ্যোপাধ্যায়। বলেন, 'বলছে হাফ লাখ ভোট হারাব, কিন্তু নিজে দাঁড়াব না৷ কাউকে একটা মুরগি করে নিয়ে যাবে৷ আপনি এত বড় নেতা, নন্দীগ্রামের নায়ক, আপনি প্রকাশ্যে বলুন না যে আমি শুভেন্দু অধিকারী নন্দীগ্রাম থেকে দাঁড়াব৷ '\nFirst published: February 06, 2021, 18:45 IST\nAbhisekh BanerjeeSubhhendi AdhikariWestbengal assembly election 2021


বর্ষবরণের খুশি পালন করতে ১৭১ কোটি টাকার মদ পান হল এই রাজ্যে!| Bangla Hunt\nHome/টাইমলাইন/বর্ষবরণের খুশি পালন করতে ১৭১ কোটি টাকার মদ পান হল এই রাজ্যে!\nবর্ষবরণের খুশি পালন করতে ১৭১ কোটি টাকার মদ পান হল এই রাজ্যে!\nKoushik Dutta January 2, 2020\nবাংলা হান্ট ডেস্কঃ আজ নতুন বছরের প্রথম দিন। আজকের এই দিনে গোটা বিশ্ব মেতেছে খুশিতে। কেউ কেউ নিজের বাড়িতে পিকনিক করে নতুন বছর পালন করছে, আবার কেউ কেউ বাড়ি থেকে ঘুরতে বেরিয়ে নতুন বছরের প্রথম দিনের খুশি মানাচ্ছেন। আর এই নতুন বছরের প্রথম দিনেই রাজস্থান থেকে এক অবাক করা খবর সামনে আসছে। প্রাপ্ত খবর অনুযায়ী, নতুন বছরের খুশি পালন করতে রাজস্থানে ১৭১ কোটি টাকার মদ গেলা হয়েছে। রাজ্যে ৩০ আর ৩১ ডিসেম্বর রাজ্যবাসীরা ১৭১ কোটি টাকার মধ খেয়ে নিয়েছে। ১৭১ কোটি টাকার মধ্যে ৪০ কোটি টাকার বিয়ার পান করেছেন রাজ্যবাসি। শুধুমাত্র ৩১ ডিসেম্বরেই ১০৪ কোটি টাকা খরচ হয়েছে মদের পিছনে।\nনতুন বছরের প্রথম দিনে রাজস্থানে পর্যটকদের ভিড় জমে। পর্যটকদের মধ্যে রাজস্থানে ঘুরুতে যাওয়া নিয়ে একটা ক্রেজ দেখা যায়। কিন্তু এখনো পর্যন্ত মদ পান করে গাড়ি চালানোর জন্য প্রশাসনের কোন পদক্ষেপের বিবরণ এখনো পাওয়া যায়নি রাজস্থান থেকে। আরেকদিকে বাণিজ্য নগরী মুম্বাইতে নতুন বছরের খুশি পালনের সময় মদ পান করে গাড়ি চালানোর জন্য ১৮৭৮ জনের বিরুদ্ধে চালান কেটেছে পুলিশ। মুম্বাই ট্র্যাফিক পুলিশ বুধবার এই তথ্য দেয়। পুলিশের থেকে প্রাপ্ত তথ্য অনুযায়ী, মঙ্গলবার রাত থেকে বুধবার সকাল ছয়টা পর্যন্ত ৫ হাজার ৩৩৮টি গাড়ি আর বাইকের তল্লাশি হয়ছিল।\nআরেকদিকে দেশের রাজধানী দিল্লীতে মঙ্গলবার বর্ষবরণের জলসাকে মাথায় রেখে বার, পাব, রেস্তোরাঁ, পাঁচ তারা হোটেল, মল আর বাজারে কড়া সুরক্ষা ব্যাবস্থা করা হয়েছি। দিল্লী পুলিশ অনুযায়ী, বর্ষবরণের রাতে মদ পান করে গাড়ি চালানোর জন্য ৭৭৮ জনকে জরিমানা করা হয়। ৭৭৮ জনের মধ্যে ৫৭৮ টি চার চাকা আর ২০০ টি দুই চাকার গাড়ির ড্রাইভারকে ফাইন করা হয়েছে।\nভূমিকম্পের পূর্বাভাস দেবে আপনার অ্যান্ড্রয়েড ফোনটিই, অভিনব প্রযুক্তি google-এর\nঘাসফুল গেরুয়া ভেদাভেদ ভুলে গাছ সরিয়ে বিদ্যুৎ পরিষেবা সুস্থ করলেন দুই নেতা, জনগণের বাড়িতে জ্বলল আলো


TMC Go Back To Party Office Theory and no holiday for leaders, ছুটি নেই, পার্টি অফিসে যাওয়ার অভ্যেস করতে হবে তৃণমূলের নেতাদের – News18 Bangla\nলক্ষ্য ২০২৪! পার্টি অফিস আর ছুটিহীন রুটিনে অভ্যেস বাঁধতে হবে তৃণমূল নেতাদের!\nপ্রশান্ত কিশোর ২০১৯ সালেই স্থানীয় নেতৃত্বকে পরামর্শ দিয়েছিলেন, তাঁরা যেন পার্টি অফিসের গিয়ে দলের কর্মকাণ্ডের সঙ্গে আরও ওতপ্রোতভাবে জড়িয়ে থাকেন।\nLast Updated : June 19, 2021, 22:12 IST\nবাংলার গণ্ডি পেরিয়ে এবার সর্বভারতীয় লড়াইয়ের অপেক্ষা। আর তাই আগের থেকে অনেক বেশি সাংগঠনিক হতে চাইছে তৃণমূল কংগ্রেস। কিন্তু মুখে বললেই তো আর হল না! জাতীয় স্তরে লড়তে হলে অনেক বেশি সংগঠিত হতে হবে। ২০২৪ লোকসভা ভোটকে পাখির চোখ করেছে তৃণমূল। আর তাই এখন থেকেই সাংগঠনিক কাঠামো মজবুত করতে নেমেছে অল ইন্ডিয়া তৃণমূল কংগ্রেস। বিধানসভা নির্বাচনে রেকর্ড জয় পেলেও ছুটির মেজাজে থাকা চলবে না। সেটা পার্টির নেতা-মন্ত্রী-কর্মীদের বুঝিয়ে দিয়েছেন নেত্রী মমতা বন্দ্য়োপাধ্যায়। মানুষের জন্য কাজ করার পাশাপাশি দলের জন্যও ভাবতে হবে নেতা-মন্ত্রীদের। আর তাই পার্টি অফিসে যাওয়ার অভ্যেস তৈরি করতে হবে। সেই লক্ষ্যে এবার দলের সব সিনিয়র নেতাদের জন্য পার্টি রুস্টার তৈরি করা হয়েছে। কাউকে সপ্তাহে প্রতিদিন, কাউকে আবার নির্ধারিত দিনে পার্টি অফিসে থাকতে হবে।\nশুধু সিনিয়র নেতা-মন্ত্রীদেরই নয়, যুব, মহিলা নেতৃত্বকেও পার্টি অফিসে আসা অভ্যেস করতে হবে। নিয়ম হয়েছে এমনই। এমনকী সাংস্কৃতিক ছাত্র নেতৃত্বকেও নিয়মিত পার্টি অফিসে এসে প্রয়োজনীয় দায়িত্ব নিতে হবে। পার্টি অফিসেই কাজ ভাগ করা হবে। দলের সমস্ত রাজনৈতিক কর্মকাণ্ডে জড়িত থাকতে হবে প্রতিটি স্তরের নেতৃত্বকে। তৃণমূলের রাজ্যসভার সাংসদ সুখেন্দু শেখর বলছেন, পার্টি অফিস একটা গুরুত্বপূর্ণ জায়গা। পার্টি অফিসে যাওয়ার অভ্যেস থাকাটা জরুরি। একজন সক্রিয় নেতা বা মন্ত্রীর নিয়মিত পার্টি অফিসে থাকা দলের জন্যও ভাল। এমনিতেই নির্বাচনের পর তৃণমূলের সাংগঠনিক মিটিং ও কর্মকাণ্ড আগের থেকে বেড়েছে। আগামিদিনে দলের রাজনৈতিক কর্মকাণ্ড আরও বাড়াতে চাইছে তৃণমূলের শীর্ষ নেতৃত্ব।\nবিধানসভা নির্বাচনের পরই এক নেতা, এক পদ থিওরি মেনে চলবে বলে ঠিক করেছে তৃণমূলের শীর্ষ নেতৃত্ব। মন্ত্রীদের দলের কোনও পদের দায়িত্ব সামলাতে হবে না। তৃণমূলের হাই-কমান্ড মনে করছে, এই থিওরিতে চললে সাংগঠনিক কাঠামো আগের থেকে বেশি মজবুত হবে। ২০১৯ নির্বাচনের পর তৃণমূল সুপ্রিমো জানিয়েছিলেন, তিনি দলের স্বার্থে আরও বেশি সময় দেবেন। কথামতো কাজও করেছেন তিনি। অন্যদিকে, প্রশান্ত কিশোর ২০১৯ সালেই স্থানীয় নেতৃত্বকে পরামর্শ দিয়েছিলেন, তাঁরা যেন পার্টি অফিসের গিয়ে দলের কর্মকাণ্ডের সঙ্গে আরও ওতপ্রোতভাবে জড়িয়ে থাকেন। এবার সেটাই করতে হবে তৃণমূলের নেতা-কর্মীদের।\nFirst published: June 19, 2021, 22:12 IST\nTags: AITMC, Mamata Banerjee, Prasant Kishore, TMC, TMC Leaders


পদ্মা সেতু : ঘুষ না দেয়ায় ক্ষতিপূরণ পাননি ২৩ ক্ষুদ্র ব্যবসায়ী! | মুন্সিগঞ্জের খবর\nপদ্মা বহুমুখী সেতু নির্মাণের আওতায় মাওয়া পয়েন্টে জমি অধিগ্রহণের ফলে ২৩ ক্ষতিগ্রস্ত ব্যবসায়ী তিন বছরেও ক্ষতিপূরণ পায়নি। নানা দেনদরবার, চিঠি চালাচালির পরও সংশ্লিষ্ট কর্তৃপক্ষের উদাসীনতা ও অবহেলার কারণে এখন পথে বসার উপক্রম হয়েছে ওই ব্যবসায়ীদের। এমনও অভিযোগ উঠেছে যে, সেতু বিভাগের পুনর্বাসন সংক্রান্ত নির্বাহী প্রকৌশলী ক্ষতিপূরণ দেয়ার আশ্বাস দিয়ে ব্যবসায়ীদের কাছ থেকে ঘুষ দাবি করেছেন। ঘুষ দিতে অপারগতা জানানোয় পুনর্বাসন তালিকা থেকে বাদ পড়েছেন ওই ব্যবসায়ীরা।\nএ নিয়ে মাওয়া ১নং ফেরিঘাট এলাকায় ক্ষতিগ্রস্তদের মাঝে ক্ষোভ আর হতাশা বিরাজ করছে। যে কোনো সময় সেখানে বড় ধরনের অপ্রীতিকর ঘটনা ঘটতে পারে বলে আশঙ্কা করছেন স্থানীয় লোকজন। গত ২০ জানুয়ারি সরেজমিনে পদ্মা সেতু প্রকল্প এলাকা ঘুরে এসে এ তথ্য জানা গেছে।\nক্ষতিগ্রস্ত ব্যবসায়ীদের সূত্রে জানা যায়, ২০১২ সালের ২৯ জানুয়ারি পদ্মা বহুমুখী সেতু প্রকল্পের রিসেটেলমেন্ট কর্মসূচির অংশ হিসেবে সাইট নালিশ প্রতিকার কমিটির এক সভা অনুষ্ঠিত হয়। ওই সভায় নালিশ প্রতিকার কমিটির আহ্বায়ক ও সেতু বিভাগের পুনর্বাসন সংক্রান্ত নির্বাহী প্রকৌশলী, নালিশ প্রতিকার কমিটির সদস্য ও মেদিনীমণ্ডল ইউনিয়র পরিষদের চেয়ারম্যান, অপর সদস্য মেদিনীমণ্ডল ইউপির মহিলা মেম্বার ও ক্ষতিগ্রস্ত ব্যক্তিদের একজন প্রতিনিধি উপস্থিত ছিলেন।\nসভার সিদ্ধান্ত অনুযায়ী পরে মুন্সীগঞ্জ জেলা প্রশাসক এবং সেতু কর্তৃপক্ষের মনোনীত কর্মকর্তাদের উপস্থিতিতে যৌথ তদন্তের মাধ্যমে ২৩ জনকে ক্ষতিগ্রস্ত ব্যবসায়ী হিসেবে চিহ্নিত করা হয়। কিন্তু পুনর্বাসন সংক্রান্ত সেতু বিভাগের প্রকৌশলী মো. তোফাজ্জল হোসেন গোপনে ব্যবসায়ীদের কাছ থেকে ঘুষ দাবি করেন। কিন্তু ঘুষ না দেয়ায় ব্যবসায়ীদেরকে অবকাঠামো তালিকা থেকে বাদ দেয়া হয়েছে বলে অভিযোগ করেছেন ব্যবসায়ীরা।\nব্যবসায়ীরা এ ব্যাপারে বিস্তারিত জানিয়ে এবং এর প্রতিকার চেয়ে পদ্মাসেতু প্রকল্পের পরিচালক বরাবরে ২৩ জন ২৩টি আবেদন করেছেন। এরপরও ক্ষতিপূরণের ব্যাপারে কোনো উদ্যোগ নিচ্ছে না প্রকল্প কর্তৃপক্ষ। ব্যবসায়ীদের অভিযোগ, এ ব্যপারে প্রতিকার চেয়ে সেতু বিভাগে গেলে তারা জেলা প্রশাসককে দেখিয়ে দেয় আবার জেলা প্রশাসকের কাছে গেলে সেতু বিভাগে পাঠিয়ে দেয়।\nপদ্মাসেতু প্রকল্প এলাকার মাওয়া পয়েন্টের ক্ষতিগ্রস্ত ক্ষুদ্র ব্যবসায়ী মো. আবু তাহের বাংলামেইলকে জানান, পদ্মা বহুমুখী সেতু নির্মাণ প্রকল্পে দক্ষিণ মেদিনীমণ্ডল মৌজার নদী শাসনের জন্য অধিগ্রহণের ফলে আরএস ৬০৪ নং দাগে তার বসত বাড়িসহ উচ্ছেদের শিকার হন। এছাড়া মুন্সীগঞ্জ জেলা প্রশাসক এবং সেতু বিভাগের মনোনীত কর্মকর্তাদের উপস্থিতিতে যৌথ তদন্তকালে আবু তাহেরের সকল অবকাঠামো ও গাছপালা লিপিবদ্ধ করা হয়।\nআবু তাহের বলেন, ‘পদ্মা বহুমুখী সেতু প্রকল্পের (মাওয়া) পুনর্বাসন সংক্রান্ত নির্বাহী প্রকৌশলীকে মোটা অংকের ঘুষ দিতে না পারায় আমার নাম চূড়ান্ত তালিকা থেকে বাদ দিয়েছে। এরপর ২০১৩ সালের ১২ ফেব্রুয়ারি তালিকা সংশোধনের দরখাস্ত দেয়ার পর তদন্ত কর্মকর্তারা পরিদর্শন করে গেছেন। অনেকে ৭ ধারা নোটিশ পেয়েছেন। কিন্তু আমি এখনো কোনো নোটিশ পাইনি।’\nআব্দুল বারেক বয়াতি নামের আরেক ক্ষতিগ্রস্ত ব্যবসায়ী বলেন, ‘মাওয়া ১নং ফেরিঘাটে আমার দু’টি খাবার হোটেল ও একটি চায়ের দোকান ছিল। ভূমি অধিগ্রহণ এলাকার মধ্যে পড়ে আমাকে উচ্ছেদ হতে হয়েছে। এরপরও আমাকে অবকাঠামোগত কোনো ক্ষতিপূরণ দেয়া হয়নি। আমি এখন রিক্তহস্ত।’\nআব্দুল মোতালেব খান নামের অপর ব্যবসায়ী বলেন, ‘১নং ফেরিঘাটে আমার ডিজেল-তেলের দোকান ছিল। কোনো নোটিশ না পাওয়ায় মুন্সীগঞ্জ জেলা প্রশাসক ও বিবিএর (সেতু কর্তৃপক্ষ) কাছে আবেদন করেও কোনো ক্ষতিপূরণ পাইনি।’\nএ পয়েন্টের ক্ষতিগ্রস্ত অন্য ব্যবসায়ীদের মধ্যে রয়েছেন মো. মহিউদ্দিন, মো. লিটন শেখ, পারুল আক্তার, আবু কালাম, মো. ইউসুফ বেপারী, মো. জামাল মোল্লা, মো. রাজা হাওলাদার, মো. আলকাছ শেখ, মো. খালেক বেপারী, মো. শহিদুল শেখ, মো. ইউসুফ খাঁ, মো. সিরাজ মুন্সি, মো. আব্দুল মালেক বেপারী, শ্রী শিবু দাস, মো. ইসমাইল বেপারী, মো. জলিল ফরাজী, মো. খালেক সরদার ও শ্রী তপন চন্দ্র মাল।\nক্ষতিগ্রস্ত ব্যবসায়ীদের কাছ থেকে ঘুষ চাওয়ার ব্যাপারে জানতে চাওয়া হয় সেতু বিভাগের পুনর্বাসন সংক্রান্ত নির্বাহী প্রকৌশলী মো. তোফাজ্জল হোসেনের কাছে। তিনি বাংলামেইলকে বলেন, ‘ঘুষ চাওয়ার অভিযোগটি ডাহা মিথ্যা। কেউ অধিগ্রহণ তালিকা থেকে যদি বাদ পড়েন তাহলে ক্ষতিপূরণের টাকা কোনোভাবেই পাবেন না।’\nতিনি জানান, জিআরসি কমিটি ২০০৭-০৮ সালে একটি তালিকা করেছে। সে সময় কোনো ব্যবসা প্রতিষ্ঠান ওখানে ছিল না। বর্তমানে যে সব ব্যবসায়ী অভিযোগ করছে তারা এই তালিকা তৈরির পরে ব্যবসা প্রতিষ্ঠান করেছে। তারপরও জিআরসি কমিটি ভুল করতে পারে। এ জন্য ক্ষতিগ্রস্তরা নতুন করে আবেদন করতে পারেন। সে ব্যাপারে প্রয়োজনীয় ব্যবস্থা নিতে আমরা জেলা প্রশাসকের কাছে সুপারিশ করতে পারি।\nএ ব্যাপারে পদ্মাসেতুর প্রকল্পের পরিচালক প্রকৌশলী শফিকুল ইসলাম বাংলামেইলকে বলেন, ‘২৩ ব্যবসায়ী ক্ষতিপূরণ পেল কি না সেটা আমার দেখার বিষয় নয়। এটা জেলা প্রশাসকের বিষয়।’\nরতন বালো = বাংলামেইল


Dexamethasone: ডেক্সামেথাসোনেই চিকিৎসা করোনার - dexamethasone added in covid treatment protocol | Eisamay\ndexamethasone added in covid treatment protocol\nডেক্সামেথাসোনেই চিকিৎসা করোনার\nReshmi Pramanik | Ei Samay | Updated: Jun 28, 2020, 9:42 AM\nঅক্সফোর্ড বিশ্ববিদ্যালয়ের সাফল্যের পর এবার দেশে করোনার চিকিৎসায় ব্যবহার হবে এই স্টেরোয়েড। দেশের প্রায় সব পরীক্ষাগারেই তৈরি করা হবে এই ওষুধ। পাওয়া যাবে সুলভেই\nডেক্সামেথাসোনেই ছাড়পত্র ভারতের\nরেমডেসিভিরের ভারতীয় সংস্করণ ‘কোভিফর’ ইতিমধ্যেই কিছু রাজ্যে পৌঁছেছে,\nদ্বিতীয় পর্যায়ে যা কলকাতায় আসার কথা।\nরেমডেসিভিরের পর এ বার ডেক্সামেথাসোন ব্যবহারের সিদ্ধান্ত।\nতবে, এর কোনওটিই সরাসরি করোনার ওষুধ নয়\nএই সময়: করোনা আক্রান্তদের চিকিৎসায় এ বার স্টেরয়েড ডেক্সামেথাসোন ব্যবহারে ছাড়পত্র দিল কেন্দ্রীয় সরকার। মাঝারি এবং বেশি মাত্রায় অসুস্থদের ক্ষেত্রে তুলনায় কম খরচের এই স্টেরয়েড ব্যবহার করা যাবে। এত দিন আর্থারাইটিসের মতো রোগের ক্ষেত্রে যন্ত্রণা উপশমের জন্য এটি ব্যবহার করা হত। বহু ক্ষেত্রে ক্যান্সারে আক্রান্তদেরও ডেক্সামেথাসোন দেওয়া হয়েছে। এ বার সেটাই প্রয়োগ করা হবে করোনা আক্রান্তদের উপর।\nরেমডেসিভিরের ভারতীয় সংস্করণ ‘কোভিফর’ ইতিমধ্যেই কিছু রাজ্যে পৌঁছেছে, দ্বিতীয় পর্যায়ে যা কলকাতায় আসার কথা। রেমডেসিভিরের পর এ বার ডেক্সামেথাসোন ব্যবহারের সিদ্ধান্ত। তবে, এর কোনওটিই সরাসরি করোনার ওষুধ নয়। প্রতিটির ক্ষেত্রেই আক্রান্তদের উপর তা প্রয়োগ করে আশাব্যাঞ্জক ফল মিলেছে মাত্র। যেমন, ব্রিটেনের ১৭৫টি হাসপাতালে ১১,৫০০ রোগীর উপর ডেক্সামেথাসোন প্রয়োগের গবেষণা চালিয়ে বেশ খানিকটা সাফল্যের মুখে দেখেছে অক্সফোর্ড বিশ্ববিদ্যালয়। মান্যতা দিয়েছে বিশ্বস্বাস্থ্য সংস্থাও। দেখা গিয়েছে, অনেক করোনা আক্রান্তের ক্ষেত্রে রোগপ্রতিরোধ ক্ষমতার অতিসক্রিয়তা মৃত্যুরও কারণ হয়েছে। এই সব ক্ষেত্রে ‘ইমিউনো সাপ্রেসিভ’ হিসেবে কাজ করবে ডেক্সামেথাসোন। অক্সফোর্ডের গবেষণায় ২৮ দিনে ১৭% মৃত্যুহার কমাতে পেরেছে সস্তার এই স্টেরয়েড।\nঘটনাচক্রে যে দিন কেন্দ্র এই সিদ্ধান্ত নিল, সে দিন আগের সব রেকর্ড ভেঙে দিল করোনা সংক্রমণের পরিসংখ্যান। দেশে ২৪ ঘণ্টায় নতুন করে আক্রান্ত ১৮,৫৫২! মৃত্যু হয়েছে ৩৮৪ জনের। সংক্রমণের নিরিখে বিশ্বে ভারত এখন চতুর্থ স্থানে। গত ৬ দিনে দেশে এক লক্ষের বেশি মানুষ এই ভাইরাসে আক্রান্ত হয়েছেন! যেখানে প্রথম ১ লক্ষ ছুঁতে ১০৯ দিন সময় লেগে গিয়েছিল। এ দিন দিল্লিতে ৮০ হাজার পেরিয়ে গিয়েছে আক্রান্তের সংখ্যা! ২৪ ঘণ্টায় পজিটিভ ২৯৪৮ জন। পাল্লা দিয়ে বাড়ছে মৃত্যুও। দেশে ইতিমধ্যেই এই ভাইরাসের বলি হয়েছেন ১৫,৬৮৫ জন।\nএই পরিসংখ্যান তুলে ধরে কংগ্রেস নেতা রাহুল গান্ধীর বক্তব্য, ‘প্রধানমন্ত্রী বিশ্বব্যাপী করোনা সংক্রমণের কাছে আত্মসমর্পণ করে দিয়েছেন, আর লড়াই করতে চাইছেন না।’ নরেন্দ্র মোদী নিজে অবশ্য দেশের এই পরিসংখ্যানে সাফল্যই দেখছেন। এ দিন তিনি বলেন, ‘চলতি বছরের গোড়ার দিকে অনেকে বলেছিলেন, এই ভাইরাস আমাদের দেশে মারাত্মক প্রভাব ফেলবে৷ কিন্তু, লকডাউন, কেন্দ্রের নানা পদক্ষেপ এবং জনতার লড়াইয়ের ফলে অন্য দেশের তুলনায় ভারত আজ অনেক ভালো জায়গায় আছে৷ সুস্থতার হার বেড়েই চলেছে৷ দেশের ৮৫ কোটি লোককে প্রায় ছুঁতেই পারেনি করোনা৷’\nএইমস-এর ডিরেক্টর রণদীপ গুলেরিয়াও প্রধানমন্ত্রীর সুরে বলেন, ‘আমাদের দেশে মৃত্যুর হার অনেক কম৷ আমেরিকায় এখনও রোজ ৪০,০০০ নতুন আক্রান্তের খোঁজ মিলছে।’ এ সবের মাঝেই দীর্ঘদিন পর শনিবার বৈঠকে বসেছিল স্বাস্থ্যমন্ত্রী হর্ষ বর্ধনের নেতৃত্বাধীন মন্ত্রিগোষ্ঠী। দেশে করোনা পরীক্ষা আরও বাড়ানোর সিদ্ধান্ত নেওয়া হয়েছে এই বৈঠকে। মন্ত্রী জানিয়েছেন, দেশের মোট আক্রান্তের ৮৫ শতাংশই ৮টি রাজ্যে। এই পরিসংখ্যানের উপর ভিত্তি করে পরীক্ষার ব্যবস্থা করার সিদ্ধান্ত নিয়েছে মন্ত্রিগোষ্ঠী৷ এই পরীক্ষায় ব্যবহার করা হবে র৵াপিড অ্যান্টিজেন কিট৷\nমহারাষ্ট্র, দিল্লি, তামিলনাড়ু, গুজরাত তো আছেই, দেশের অন্য রাজ্যগুলির করোনা-চিত্রও খুব একটা ভালো নয়। বিহারে মোট আক্রান্তের সংখ্যা ৯ হাজারের কাছে পৌঁছে গিয়েছে। পুদুচেরি এবং অন্ধ্রপ্রদেশের মুখ্যমন্ত্রীর কার্যালয়ের কর্মীরা আক্রান্ত। ক'দিন আগেও নামমাত্র সংক্রমণ ছিল যে গোয়ায়, এ দিন সেখানকার মুখ্যমন্ত্রী বলেন,'রাজ্যে গোষ্ঠী সংক্রমণ শুরু হয়ে গিয়েছে। প্রায় সব প্রান্ত থেকেই আক্রান্তের খোঁজ মিলছে'।\nপরের খবরভারতে করোনা পরিস্থিতি LIVE: মাস্ক পরুন আর সোশ্যাল ডিসট্যান্সিং মেনে চলুন: প্রধানমন্ত্রী\nকরোনার চিকিৎসায় ডেক্সামেথাসোন Steroid Dexamethasone covid-19 corona treatment protocol\nWeb Title : dexamethasone added in covid treatment protocol


হাথরসের নির্যাতিতার বাড়ির ১.৫ কিমি আগেই তৃণমূলের প্রতিনিধি দলকে আটকাল পুলিশ – BAARTA TODAY\nহাথরসের নির্যাতিতার বাড়ির ১.৫ কিমি আগেই তৃণমূলের প্রতিনিধি দলকে আটকাল পুলিশ\nTagged: kolkata24x7.com, তৃণমূলের প্রতিনিধি, পুলিশ(police)\nহাথরসের নির্যাতিতার বাড়ি যাওয়ার আগেই তৃণমূল কংগ্রেসের প্রতিনিধি দলকে আটকে দিল যোগী রাজ্যের পুলিশ। তৃণমূল কংগ্রেসের সাংসদ ডেরেক ও’ব্রায়েন সহ কাকলি ঘোষ দস্তিদার, মমতাবালা ঠাকুর এবং প্রতিমা মণ্ডলদের শুক্রবার সকালে নির্যাতিতার বাড়ি থেকে ১.৫ কিলোমিটার দূরে আটকে দেওয়া হয় বলে তৃণমূলের তরফে একটি বিবৃতিতে জানানো হয়েছে।\nদলীয় বিবৃতিতে বলা হয়, তৃণমূলের প্রতিনিধি দল দিল্লি থেকে প্রায় ২০০ কিলোমিটার দূরে হাথরসে পৌঁছায়, কিন্তু পুলিশ তাঁদের আটকে দিয়েছে।\nজানা গিয়েছে, তাঁদেরকে ভিতরে যেতে দেওয়ার জন্য স্থানীয় পুলিশের কাছে বারবার অনুরোধ করে তৃণমূলের প্রতিনিধি দল। কিন্তু তা সত্বেও মেলেনি প্রবেশাধিকার। সাফ জানানো হয়েছে, ১৪৪ ধারা জারি থাকায় ঢোকা যাবে না গ্রামে।\nপ্রতিনিধি দলের এক সদস্যের বক্তব্যকে উদ্ধৃত করে তৃণমূলের তরফে বিবৃতিতে বলা হয়, “আমরা শান্তিপূর্ণভাবে ওই পরিবারটির সঙ্গে দেখা করতে ও সমবেদনা জানাতে এগিয়ে যাচ্ছিলাম। আমরা আলাদা আলাদা ভাবে এগোচ্ছিলাম ও সমস্ত প্রোটোকল বজায় রেখে এগোনো হচ্ছিল। আমরা সশস্ত্র নই। কেন আমাদের থামানো হয়েছে? এটা কেমন ধরনের জঙ্গলরাজ যেখানে যেখানে নির্বাচিত সংসদ সদস্যদের ওই শোকাহত পরিবারের সঙ্গে দেখা করতে বাধা দেওয়া হল? এই মুহূর্তে আমরা হাথরসে নির্যাতিতার বাড়ি থেকে দেড় কিমি দূরে রয়েছি।”\nউল্লেখ্য, হাথরসের নির্যাতিতার গ্রামে গতকাল থেকেই ঢুকতে দেওয়া হচ্ছিল না বাইরের কাউকে। এমনকি সংবাদমাধ্যমকে ঢুকতে বাধা দেওয়া হয়েছে এমন ভিডিওও সামনে এসেছে।\nগতকাল হাথরাস পৌঁছনোর আগেই রাহুল-প্রিয়াঙ্কার পথ আটকায় উত্তরপ্রদেশ পুলিস। গ্রেটার নয়ডায় তাঁদের কনভয় ঢুকতেই পথ আটকায় পুলিশ। গাড়ি থেকে নেমে পুলিশের সঙ্গে কথা বলতে যান রাহুল গান্ধী। অভিযোগ, রাহুল গান্ধীকে ধাক্কা দিয়ে মাটিতে ফেলে দেওয়া হয়। রাহুলকে পুলিশ লাঠিপেটা করেছে বলেও অভিযোগ ওঠে।\nহাথরাসের তরুণীর মর্মান্তিক মৃত্যুতে ফুঁসছে দেশ। পাশবিক নির্যাতনের পর ক্ষতবিক্ষত অবস্থায় ওই তরুণীকে প্রথমে আলিগড়ের জেএন মেডিকেল কলেজ ও হাসপাতালে ভর্তি করা হয়েছিল। সেখানে তাঁর অবস্থার অবনতি হলে ওই হাসপাতালের চিকিৎসকরা তাঁকে দিল্লির এইমসে ভরতি করার পরামর্শ দেন। কিন্তু পুলিশ এইমসের বদলে তাঁকে সফদরজং হাসপাতালে এনে ভরতি করে।\nএকটানা দু’সপ্তাহ মৃত্যুর সঙ্গে পাঞ্জা লড়ে অবশেষে মঙ্গলবার হার মানেন ওই তরুণী। আর গোটা ঘটনায় প্রথম থেকেই যোগী পুলিশের বিরুদ্ধে নিস্ক্রিয়তা এবং সহায়তা না করার অভিযোগ তুলে আসছে তরুণীর পরিবার।\nPrevious Post: দ্রুত পুরভোটের দাবি বিজেপির, নির্বাচন কমিশনে স্মারকলিপি জমা\nNext Post: অবশেষে দুর্গাপুজোয় রাজি মুখ্যমন্ত্রী, মেনে চলতে হবে করোনা-বিধি


করোনাকালে বিশ্ব মানবাধিকার দিবস - বর্তমান সময়\nডা. মুহাম্মাদ মাহতাব হোসাইন মাজেদ: সারাবিশ্বে করোনা ভাইরাস মহাসংকটকালে দেশের মানবাধিকার পরিস্থিতি খুবই গুরুত্বপূর্ণ বিষয়। আজ বিশ্ব মানবাধিকার দিবস। ১৯৪৮ সালের এই দিনে জাতিসংঘের সাধারণ পরিষদে মানবাধিকারের সর্বজনীন ঘোষণাপত্র গৃহীত হয়। ১৯৫০ সালে এ দিনটিকে জাতিসংঘ বিশ্ব মানবাধিকার দিবস হিসেবে ঘোষণা দেওয়া হয়। তখন থেকেই বিশ্বজুড়ে এ দিনটি পালন করা হচ্ছে। বাংলাদেশেও বিভিন্ন কর্মসূচির মধ্য দিয়ে দিবসটি পালন করা হচ্ছে। প্রত্যেক দেশ ও জাতিরই কিছু গৌরবোজ্জল দিন থাকে। সেই দিনগুলো জাতীয় ও আন্তর্জাতিক দিবস হিসেবে পালন করা হয়। আর এই দিবসগুলোর জন্য কোন না কোন মাস দেশ ও জাতির জীবনে অতি উজ্জ্বল গর্বের মাস হিসেবে পরিলক্ষিত হয়। ডিসেম্বর মাস আমাদের জীবনের তেমনই একটি গর্বের মাস। ১৬ ডিসেম্বর আমাদের মহান বিজয় দিবস ও ২৫ ডিসেম্বর খ্রিষ্টধর্মালম্বীদের বড় দিন। বজ্র আটুনি ফস্কো গিরো। আইন যত কঠিন তা ভাঙ্গা ততই সহজ। ঘটা করে আইন করা হয় যেন তা ভাঙ্গার আনন্দ লাভের জন্য। আইন ভাঙ্গার এই ধারাবাহিকতায় বিশ্বের অন্যান্য দেশেরে মতো বাংলাদেশেও আজ মহা সমারোহে পালিত হয় বিশ্ব মানবাধিকার দিবস।\nনারী-পুরুষ ও শিশু নির্বিশেষে সমাজে বসবাসকারী প্রতিটি মানুষের দৈনন্দিন জীবনে মানবাধিকারের প্রভাব অনস্বীকার্য। তাই খৃষ্টপূর্ব প্রায় ২২৮৮ থেকে ২১৩০ সালে পৃথিবীর প্রাচীনতম আইন সংকলন ব্যবলিনের রাজা হাম্মারাবীর নিয়ামাবলীতে মানবাধিকার সংরক্ষণের কথা পাওয়া যায়। খৃষ্টীয় ৭ম শতাব্দীতে মদিনার বহু ধর্মভিত্তিক সমাজে হযরত মুহাম্মদ (স.) কর্তৃক প্রনীত ‘মদিনার সনদ-এ মদিনার সকল নাগরিকই সমান অধিকার ভোগ করবে এ কথা বলা হয়েছিল। বর্তমান বিশ্বে সবচেয়ে গুরুত্বের সাথে ঘোষণার ৩০টি ধারায় প্রধান প্রধান অধিকার ও মৌলিক স্বাধীনতা সংযোজন করা হয়েছে। কোনোপ্রকার বৈষম্য ছাড়াই পৃথিবীর যে-কোনো প্রান্তের মানুষ ঐ অধিকার ও স্বাধীনতা ভোগ করতে পারে। ঘোষণায় যেসব অধিকার যুক্ত হয়েছে: জীবন, স্বাধীনতা, ব্যক্তিগত নিরাপত্তার অধিকার, দাসত্ব থেকে মুক্তি, স্বৈরাচারী আটক ও গ্রেপ্তারের বিরুদ্ধে স্বাধীনতা ও নিরপেক্ষ আদালত কর্তৃক সুষ্ঠু বিচারের অধিকার, দোষী সাব্যস্ত না-হওয়া পর্যন্ত নিরপরাধ হিসেবে গণ্য করার অধিকার, আবাসস্থলের অলঙ্ঘনীয়তা ও পত্রালাপের গোপনীয়তা রক্ষার অধিকার, চলাচল ও বসবাসের অধিকার, বিবাহ ও পরিবার গঠনের স্বাধীনতা, সম্পত্তির অধিকার, চিন্তা, বিবেক ও ধর্মীয় স্বাধীনতা, মতপ্রকাশের স্বাধীনতা, শান্তিপূর্ণভাবে জমায়েত হবার ও সংগঠন গড়ার স্বাধীনতা, ভোটদান এবং সরকারে অংশগ্রহণের অধিকার, সামাজিক নিরাপত্তা, কর্মের ও উপযুক্ত জীবনযাত্রার মানের নিশ্চয়তা বিধান, শিক্ষা ও সমাজের সাংস্কৃতিক জীবনে অংশগ্রহণের অধিকার।মানবাধিকার সম্বন্ধে সার্বজনীন ঘোষণায় সংগঠন, প্রত্যক্ষভাবে বা জনপ্রতিনিধিদের মাধ্যমে সরকারে অংশগ্রহণ, সরকারি চাকরি লাভের ক্ষেত্রে সমানাধিকার, বিশ্রাম ও অবসর যাপনের অধিকার, ব্যক্তিগত ও পারিবারিক স্বাস্থ্যরক্ষার অধিকার; রোগ, অক্ষমতা এবং বৃদ্ধবয়স ও বৈষম্যে নিরাপত্তা এবং অভাব থেকে মুক্তির অধিকার স্বীকৃত হয়েছে। তাছাড়া সাধারণভাবে অভাব থেকে মুক্তি এবং অর্থনৈতিক নিরাপত্তার অধিকার স্বীকার করা হয়েছে, আইনের দৃষ্টিতে সাম্য এবং আইনের দ্বারা সমানভাবে সংরক্ষিত হবার আধিকারও ঘোষিত হয়েছে। সাধারণ পরিষদ ঐ ঘোষণাকে সকল মানুষ ও জাতির পক্ষে সাফল্যের সাধারণ মান হিসাবে উল্লেখ করেছে। ঐ সকল জাতির অধিকার ও স্বাধীনতার স্বীকৃতি এবং তাদের প্রয়োজনের জন্য সাধারণ মানুষ ও সকল জাতির কাছে আবেদন করেছে।দিবসটি জাতিসংঘ কর্তৃক স্বীকৃত দক্ষিণ আফ্রিকায় শার্পেভিল গণহত্যাকে স্মরণ করে দিবসটি উদযাপিত হয় ২১ মার্চ এবং ১৯৫০ সালের ৪ ডিসেম্বর, জাতিসংঘ সাধারণ পরিষদের ৩১৭তম পূর্ণ অধিবেশনে ৪২৩(৫) অনুচ্ছেদের মাধ্যমে সদস্যভূক্ত দেশসহ আগ্রহী\nসংস্থাগুলোকে দিনটি তাদের মতো করে উদযাপনের আহ্বান জানানো হয়। মানবাধিকার সংক্রান্ত বিষয়ে সভা-সমাবেশ, সাংস্কৃতিক অনুষ্ঠান এবং বিভিন্ন ধরণের তথ্যচিত্র কিংবা চলচ্চিত্র প্রদর্শনী প্রধানতঃ এ দিনের সাধারণ ঘটনা। বিশ্বজুড়ে যখন মানবাধিকার দিবসের নানান আহবান তখন মানবাধিকার পরিস্থিতি নিয়ে উদ্বেগ পুরো বিশ্বেই। প্রতিদিনই নির্যাতন ও হত্যার শিকার হচ্ছে বার্মার শত শত রোহিঙ্গা মুসলিম।বাঙালির সবচেয়ে আনন্দের দিন মহান বিজয় দিবস। বাংলাদেশের ইতিহাসের সবচেয়ে গুরুত্বপূর্ণ দিন। পরাধীনতার শৃঙ্খল থেকে মুক্তির দিন। এদিন বিশ্বের মানচিত্রে সৃষ্টি হয় নতুন একটি সার্বভৌম দেশ, বাংলাদেশ। যা বাঙালি জাতিকে এনে দেয় আত্মপরিচয়ের ঠিকানা। যারা বুকের তাজা রক্ত দিয়ে এ বিজয় ছিনিয়ে এনেছেন সেসব শহীদকে বিন্ম শ্রদ্ধা আর ভালোবাসায় স্মরণ করবে দেশের সর্বস্তরের মানুষ। বিজয়ের পর ৪৯ টি বছর পেরিয়ে গেলেও রক্তক্ষরণ আজো থামেনি। সোনার বাংলা গড়ার স্বপ্ন নিয়ে এগিয়ে যাচ্ছে বাংলাদেশ। বিজয়ের এ দিনে সবার অঙ্গীকার- ‘সুন্দর ও সমৃদ্ধ বিশ্ব গড়ার।’ যেসব বষম্য থেকে স্বাধীনতার জন্ম সেই বৈষম্যগুলো থেকে এ জাতি বেরিয়ে আসতে হোক দৃঢ় প্রতিজ্ঞা এ উপলক্ষে বিভিন্ন মানবাধিকার সংগঠন ও সামাজিক প্রতিষ্ঠান নানা কর্মসূচি ঘোষণা করেন। সারাদেশে এসব কর্মসূচি পালিত হবে। এসব কর্মসূচির মধ্যে রয়েছে র‌্যালী, মানববন্ধন, সেমিনার, সিম্পোজিয়াম, আলোচনা সভা ও স্মরণিকা প্রকাশ। এ ছাড়াও রয়েছে রক্তদান কর্মসূচি রচনা প্রতিযোগিতা, সাংস্কৃতিক অনুষ্ঠান ও চিত্রাঙ্কন প্রতিযোগিতা।\nএদিকে হিউম্যান রাইটস রিভিউ সোসাইটির কেন্দ্রীয় কমিটির উদ্যোগে জাতীয় প্রেসক্লাবের সামনে সংস্থার ২৯তম প্রতিষ্ঠা বার্ষিকীর মানববন্ধন ও র‌্যালি সকাল ৮টায়। বিশ্ব মানবাধিকার দিবসের আলোচনা সভা সকাল ১০ টা শিশু কল্যান পরিষদ এক সেমিনার আয়োজন করেছে। এ ছাড়া আলোচনা সভা,শোভাযাত্রাসহ নানা অনুষ্ঠানের মধ্য দিয়ে দিবসটি পালন করবে বিভিন্ন মানবাধিকার সংস্থার সংগঠন,পরিশেষে মানবাধিক দিবসের আলোচনা সভায় বিশেষ করে উঠে আসবে করোনাকালে নারী ও শিশুর প্রতি সহিংসতা বৃদ্ধি, আইন-শৃংখলা বাহিনী/প্রশাসনের সদস্য কর্তৃক মানবাধিকার লংঘনের ঘটনাসমূহ।\nনারীর শরীরে পুরুষ শাসিত নির্যাতনের ব্যাথা, বন্ধ কর...\nজনগণের জীবনধারায় রাজনীতি এখন পথহারা


আমার কিছু কথা ছিল বলার | কথা গুলো হারিয়ে গেলো জীবনের মেলায় …\nPori my Phone no 01711061284নিদ্রিত শোভা -মাহবুব জামান আশরাফী\n২৯ জুন ১৭৮৮,\nসকাল থেকেই বার্মিংহাম শহরে হৈচৈ পরেছে, চার্চের ঘন্টা বাজছে বিরামহীন। প্রায় তিন বছরের অক্লান্ত চেষ্টার পর আজ ভোররাতে বার্মিংহাম শহরের মানুষের দুশ্চিন্তা এর অবসান হয়েছে। শহর জুড়ে ত্রাস চলানো এক ডাইনী ধরা সম্ভব হয়েছে। অবস্থা এমন দাড়িয়েছিল যে খোদ চীনদেশ থেকে তান্ত্রিক আনতে হয়েছে ডাইনি নিধন করতে।\nগত তিন বছরে শহরের অগনিত গবাদী পশু মারা পড়েছে। হাজার রকম নিরাপত্তা্র ব্যবস্থা করেও লাভ হয়নি। ফার্ম হাউজগুলোর কাছাকাছিই পাওয়া যেত মৃত পশু গুলোর দেহ। সরাসরি কোনো মানুষের ক্ষতির কথা অবশ্য শোনা যায়নি, তবে গভীর জঙ্গল থেকে মাঝরাতে ডাইনিটার চিৎকার শুনেছে অনেক মানুষ। সেই চিৎকারে নিশ্চুপ হয়ে যেত বনের ঝিঁঝিঁ পোকারাও। মাঝে মাঝেই লোকালয়ে দেখা যেত ডাইনীটাকে। অপূর্ব সুন্দর মুখশ্রী, কিন্তু কোথায় যেন ভয়ংকর একটা কিছু লুকিয়ে আছে। নির্জীব প্রাণহীন চোখে তাকিয়ে থাকত ডাইনী টি এতেই আত্মা শুকিয়ে যেত পথচারীদের। পারতপক্ষে সন্ধ্যার পর শহরের লোকজন ঘর থেকে বের-ই হতো না বলা যায়।\nসেই ভীতিকর ডাইনীকে দেখতেই আজ গোটা শহর ভেঙ্গে লোক এসেছে, তাদের সবার চোখে মুখে স্বস্তির গাঢ় রেখা। ডাইনীটাকে দেখাচ্ছে বিধ্বস্ত, চুলগুলো চলে এসেছে মুখের উপরে, হাতদুটো পেছনে বাঁধা, ঠোঁটের কোণা কেটে গিয়ে কালচে রক্ত জমাট বেধে আছে ।\nদুপুর ঠিক বারোটা এক মিনিটে টাউন হলের সামনে পুড়িয়ে মারা হলো তাকে।\nআমি বিশ্ব রোড এর ফ্লাই ওভার ধরে হাঁটছি ৷ আজকে কোনও কারণে traffic jam নাই ৷ ঢাকা শহর, মাঝে মধ্যে আমাদের সাথে রসিকতা করে ৷ আজকে মনে হয় এমন একটা দিন ৷ আমি যে পথ ধরে হাঁটছি এ পথ ধরে মানুষ তেমন হাটে না ৷ বিশ্ব রোড বলে কথা ৷ মানুষ সাই সাই করে গাড়ি ছুটিয়ে যাচ্ছে আর অবাক করে আমার দিকে তাকাচ্ছে ৷ আমি যদিও বুঝলাম না তার কারন কি৷আমার বিপরীত দিক থেকে একজন লোক আসছে ৷ তার পড়নে সাদা পাঞ্জাবী পায়জামা তার উপর উনি বেশ দামী একটা সোয়েটার পড়েছেন ৷ দেখতে খুব জ্ঞানী লাগে ৷ মাথায় কাঁচা পাকা চু ল ৷ মোচ গুলোও কাঁচা পাকা ৷ কাল ফ্রেম এর চশমা পড়েছেন৷ তিনি আমার কাছে আসতে আমি উনাকে জিজ্ঞেস করলাম\n– – জী আমাকে বলছেন ?\nআমি আর আমার বন্ধু রিফাত মিলে আমরা নিকু ঞ্জ এর একটা বাসায় থাকি ৷ বাড়ির নাম শহর আলী ৷ মালিক ভদ্রলোক মারা গেছেন ৷ আমরা ৫ তলায় থাকি ৷ আমি সারাদিন আমার ল্যাপটপ নিয়ে বসে থাকি ৷ কোনও কাজ নাই ৷ বেকার মানুষ, বেকার হিসাবে যাতে পরিচয় না দিতে হয় সেই জন্যে আমি MBA করছি৷ আমার বন্ধু ও ঢাকা বিশ্ববিদ্যালয় এ MBA করছে ৷ তবে সে বেকার না৷ গতবারের BCS এর প্রিলিমিনারিতে টিকেছিল ৷ Written এ বাদ পড়ে যায় ৷ এবার আবার দিচ্ছে ৷ সে মহা ব্যস্ত ৷ এর মাঝে বেশ কয়েকবার বিভিন্ন ব্যাংক এ Viva এর ডাক পেয়েছে ৷ আর আমি ভার্সিটি আসি যাই, দিন কাটাই আমাকে কেউ ভাইভা তে ডাকে না ৷ কয়েকদিন আগে একটা ব্যাংক এ written দিয়েছিলাম, হয় নাই ৷ এখন সকাল ৮ টা আমি এত ভোরে কেন উঠে গেলাম বুঝতে পারছি না ৷ আমার বন্ধু র কোনও সাড়া শব্দ পাচ্ছি না ৷ ও মনে হয় উঠে নাই ৷ আমার এক কাপ কড়া কফি খেলে ভাল হতো ৷ কিন্তু কফি খেতে হলে নিজের বানিয়ে খাওয়া লাগবে ৷ আমার অবশ্য নিজের বানিয়ে খাওয়ার তেমন কোনও ইচ্ছে নাই ৷ রিফাত খেলে ওকে বললে ও বানিয়ে দেয়৷ যেহেতু ওর কোনও সাড়া শব্দ নাই তাই আপাতত কফি খাওয়ার কোনও সম্ভাবনা দেখছি না ৷ আমি আবার শুয়ে পড়লাম ৷ আরেকটু ঘুমানো যাক ৷ প্রায় তিন ঘণ্টা পড় যখন আমার আবার ঘুম ভাঙ্গল তখন ১১ টার বেশি বাজে ৷ যদিও ১১ টা কে সকাল ধরা হয় আমার এতে যথেষ্ট আপত্তি আছে ৷ আরে ১১ টা তো ভোর ৷ এত ভোরে উঠে আমি সারাদিন কি করব বুঝতে পারছি না ৷ উঠে বসে কান পেতে কোনও সাড়া শব্দ আছে কিনা বোঝার চেষ্টা করে আমি হতাশ হলাম ৷ আজ বোধয় কপালে কফি নাই ৷\nজনসন রোড, পুরান ঢাকা- মাহবুব জামান আশরাফী\n২০১৩ সালে BBA শেষ করার পর হঠাৎ করে LLB তে ভর্তি হলাম৷ সবাই আমার উপর ক্ষেপা৷ সবাই ধরেই নিল আমার মাথায় সমস্যা দেখা দিয়েছে৷ আমাকে দিয়ে জীবনে আর কিছু হবে না৷ অনেকে অনেক রকম কথা বল্ল অনেক রকম আন্দাজ করল৷ কেউ ভাবল আমি BBA তে খুব খারাপ রেজাল্ট করেছি সুতরাং আমাকে দিয়ে ঐ লাইনে কিছু হবে না তাই আমি আইন বিদ্যা রপ্ত করতে শুরু করেছি৷ যেহেতু আমার পরিবার এবং আত্মিয় স্বজনদের মাঝে ডজন খানেক (আরো বেশী হবে মনে হয়, কিন্তু ডজন খানেক বল্লে ভাল শোনায় তাই ডজন খানেক ই থাক) আইন পেশায় নিয়জিত৷ সবাই ভাবল আমি সেই সুযোগ নিচ্ছি৷ আবার কেউ ভাবল আমি স্রেফ পাগল হয়ে গেছি৷ কেউ ভাবল BBA আর Law ভাল combination সমস্যা কি ?\nএকদিন রাতে একটা গল্প লিখতে বসি (একটু লেখা লেখির বদ অভ্যাস আছে কিনা!)৷ লিখতে যেয়ে আবিষ্কার করলাম যে গল্পটা লিখতে চাচ্ছি তা সম্পর্কে আমার জ্ঞান নাই৷ মানে আমি আইন নিয়ে তেমন কিছু জানি না৷ ঐ গল্প টা লেখা আর হল না৷ তো কি আর করা, জ্ঞান না থাকলে জ্ঞান আহরণ করা লাগে, জ্ঞান আহরণ করার জন্যে আইন বিদ্যা টা রপ্ত করলাম৷ সেই গল্পটা ও লেখা শেষ হল৷ Scroll করে নিচে নামলেই সেই গল্পটা পাবেন৷ এই গল্পের চরিত্র রিফাত আজিম ভাইকে না জিজ্ঞেস করেই তার নাম টা ব্যবহার করলাম৷ আশা করি সামনে দেখা হলে মাইর টাইর খাব না৷\nজনসন রোড এর ঘিঞ্জি একটা বাড়ি । হাসি মঞ্জিল৷ পুরান ঢাকার জজ কোর্ট থেকে একটু এগিয়ে হলুদ রং এর একটা ৩ তলা বাড়ি । দেখে মনে হবে রাস্তা থেকে অনেক ভেতরে। কিন্তু ছোট সরু গলিটা দিয়ে ঢুকলে দেখা যাবে সেই গলির ভেতর যেন অন্য এক দুনিয়া৷ টিন-শেড এর কিছু দোকান, টুকটাক করে রাজ্যের ব্যাস্ততায় কাজ চলছে পুরান যুগের সেই টাইপ রাইটার গুলোতে। কত হাসি কান্না, রাগ অভিমান, শোধ প্রতিশোধ এর সাক্ষী এই টাইপ রাইটার গুলো৷ খারাপ-ভাল মানুষের হয়ে কত জাজের কাছে আবেদন করেছে এই টাইপ রাইটার গুলো । এই টাইপ রাইটার এর বোতাম এর চাপে কত ভাল মানুষের ঝুলে গেছে, আর কত কুখ্যাত খুনি ছাড়া পেয়ে গেছে৷ আইনের ফাঁকফোকর গলিয়ে বেরিয়ে যাওয়া আর ঝুলে যাওয়ার জন্য কেউ এই টাইপ রাইটার গুলোকে দোষ দেয় না। দোষ দেয় না টাইপিস্ট দের ও। এরা হচ্ছে পুতুল। উকিল রা এদের যেভাবে নাচায় এরা সেভাবেই নাচে৷\nশেষ কবে ভাত খেয়ে ছিলাম মনে নেই ৷ আজ খুব ভাত খেতে ইচ্ছে হচ্ছে ৷ যেহেতু আজকে শনিবার সুতরাং আজকে কাজে যেতে হবে না ৷ এখানে শনি আর রবিবার ছুটি থাকে ৷ আমি মাঝে মধ্যে শনিবারে ও কাজ করি ৷ তবে এই সপ্তাহে নাই ৷ গত ২ সপ্তাহ প্রচন্ড খাটা খাটুনি গিয়েছে ৷ এই পরদেশে এসে ২ বছর অক্লান্ত পরিশ্রম এর পর গত বুধবার মাস্টার্স এর শেষ পরীক্ষা টা দিয়েই দিলাম ৷ ভালয় ভালয় পাশ করে গেলে বেচে গেলাম ৷\nশরীর হাত পা প্রচন্ড ব্যথা করছে ৷ বিছানা থেকে উঠতে ইচ্ছে হচ্ছে না ৷ কয়টা বাজে তা দেখার মত ইচ্ছে হচ্ছে না ৷ ইচ্ছে হচ্ছে শুধু এক প্লেট ভাত খেতে ৷ গরম গরম ভাত, আলু ভর্তা, ডিম ভাজি সাথে একটু সরিষার তেল বা ঘি ৷ বাবা অত কিছু না হলেও হবে এক প্লেট ভাত হলেও হবে ৷ মনটা ভীষণ খারাপ হলে গেল ৷\nমনে হচ্ছে চিৎকার করি ৷ এই দেশে সব আছে ৷ আপনি বাসায় বসে ফোন দিলে যা চাবেন খাবার দিয়ে যাবে ৷ পিটজা, ফাস্ট ফুড ইস যদি এক প্লেট ভাত দিয়ে যেত কেউ ?\nঘরে চাল নাই ৷ চাল কেনা হয় না ৷ রান্না করবে কে ৷ সকাল ৬ টায় বের হই , ৮ টা নাগাদ ক্লাস ধরি ১১ টায় শেষ হয় ৷ সেন্ট্রাল থেকে দৌরে মেট্রো তে উঠে প্রায় ২৫ মিনিট এর ট্রেস জার্নি করে একটা Job ধরি ৷ job টা মাত্র ২ ঘণ্টার ৷ একটা রেস্টুরেন্ট এ ৷ এই জবটা করার এক মাত্র কাড়ন খেতে দেয় ৷\nশীতের কনকনে সকাল ৷ কটা বাজে তখন? খেয়াল নেই ৷ সমুদ্রের কাছে গেলে অমনই হয় ওর ৷ সময় জ্ঞান হারিয়ে ফেলে ৷ আর কেনই বা এমন হবে না ৷ সমুদ্রের বিশালতা সামনে গেলে ও, সব ভুলে যায় ৷ না না ভুলে যায় বললে ভুল হবে ৷ বরং বলতে হবে বর্তমান ভুলে যায় ৷ মনের গভীরে লুকিয়ে থাকা স্মৃতির অলি-গলি ধরে হাটতে শুরু করে ৷ কত শত চিন্তা ভাবনা কত সুখ কত হাসি কত কান্নার স্মৃতি যে জড়ো হয় তার কোনও সীমানা নাই ৷ ঠিক যেমন সমুদ্রের ও কোনও সীমানা নাই ৷\nহঠাৎ মোবাইলটা বেজে উঠল ৷ ওটা ধরার ইচ্ছে নেই ৷ কিন্তু এই যন্ত্র টি নাছোড়বান্দা ৷ ভুল বললাম ৷ যন্ত্রের আর কি দোষ ৷ এর অপর প্রান্তের মানুষ গুলোই এমন ৷ ফোন আসতেই থাকল ৷ কিন্তু ওর মাঝে কোনও ব্যস্ততা নেই ৷ যেন ভাব-লেশ হীন একটা মানুষ দু হাটুকে হাত দিয়ে পেঁচিয়ে বসে আছে সেই ভোর থেকে ৷ গত কিছু দিনের ঘটনা গুলো মনে খুব দোলা দিচ্ছে ৷ সেই জন্যেই এই ব্যবস্থা ৷ বর্তমানকে ভুলে অনেক পুরনো দিনে ফিরে গেছে ও ৷ কখনো নো যদি বর্তমানকে ভুলতে ইচ্ছে হয় তার চেয়ে ভাল পদ্ধতি হয়তো নেই ৷ নিজের মাঝে হারিয়ে যাওয়ায় মনে হয় সব চেয়ে আনন্দের ৷ কখন মনের স্মৃতির অলিগলি ধরে কোন পথে যেয়ে কোথায় থামবেন , হাসবেন কি কাঁদবেন কখনো বলতে পারবেন না ৷ যেন একটি থ্রিলার মুভি ৷ আপনি জানেন এদের মধ্যেই কেউ কিন্তু জানেন না কে সে ৷\nফোনটা বাজতে বাজতে বন্ধ হয়ে গেল ৷\nভোরের আধার, রাতের আলো\nরাতের শেষে ভোর হয় এটাই স্বাভাবিক ৷ কিন্তু কোনটা বেশি সুন্দর রাত ? নাকি ভোর ? আস্তে আস্তে সূর্যের আভা ঢাকার রাজ পথে পড়ছে ৷ আলোয় নাকি অনেক কিছু ধরা পড়ে ৷ আলো নাকি অন্যায় অবিচার সব ধুয়ে মুছে পরিষ্কার করে দেয় ৷ এখন তাহলে অমন একটা সময় ই হবে ৷ কাড়ন রাতের যত কুৎসিত, যত গ্লানি আলোয় আলোকিত হয়ে যাবে ৷\nরমনা পার্কের সাইট ধরে একটা ফুট পাথ এ বসে আছি ৷ মাথাটা প্রচুর ধরেছে ৷ কোনও একটা মেডিসিন খেয়ে সোজা বিছানায় যাওয়া উচিত ৷ কিন্তু কি এক নেশায় পেয়ে বসেছে ৷ উঠতে ইচ্ছে হচ্ছে না ৷ প্রচন্ড শীত ৷ কুয়াশা বৃষ্টির মত পড়ছে ৷ কেউ আমার শার্ট ধরলে হয়তো বলবে ঘেমে ভিজে গেছে ৷ শীতে হুডি ছাড়া টিশার্ট পড়ি না কিন্তু হায় আজ তা ও পড়ি নাই ৷ প্রচন্ড শীতে নির্ঘাত নিউমোনিয়া হবে মনে মনে হচ্ছে ৷ দূরে একটা ল্যাম্প পোষ্ট জ্বলছে ৷ তার নিচে দুটো ছোটো বাচ্চা একটা পাতলা বস্তা গায়ে দিয়ে শুয়ে আছে ৷ একজনের পুরো শরীর ঢাকলে আরেক জনের শরীর বের হয়ে যাচ্ছে ৷ কখনো হয়তো পা কখনো হয়তো হাত ৷ কিছুক্ষণ পর পর এ পুরো শরীর ঢাকছে তো ওর পাশে টানা পোড়ন হয়ে যাচ্ছে ৷ কিছুক্ষণ পড়ই সূর্য উঠবে ৷ আমার ধরণীর বুকে প্রাণ ফিরে আসবে এই দুটো বাচ্চা ছেলে হয়তো আরেকটি রাত কোনও মতে কাটিয়ে দেওয়ার সময় গুনছে ৷\nআমি ফুটপাথ এর যে পাশে বসে আছি তার অপর পাশে এক বৃদ্ধ সারা রাত ধরে কাতরাচ্ছে ৷\nশীতের রাতে, কাঁপতে কাঁপতে বাসা থেকে বের হলাম ৷ আজকে হঠাৎ করেই শীত পরে গেল ৷ এত শীত পরবে কোনও আইডিয়া ই দেয় নাই ৷ সাধারণত ভীষণ শীত পরার আগে ছোটখাটো একটা বৃষ্টি হয় ৷ কিন্তু এবার ত, তা হল না ৷ আমার গায়ে একটা জিনস, টি শার্ট আর একটা শার্ট উপড়ে পরা ৷ শীত মানছে না ৷ এখন রাত প্রায় ১ টা ছুঁই ছুঁই করে ৷ বাবা মা আমার বোন ঢাকার বাইরে গেছে ৷ ৷ এই রাত ১ টায় খুদা পেয়েছে ৷ খুব ইলিশ চিংড়ি মাছ খেতে ইচ্ছে হচ্ছে ৷ তাই আমি চিংড়ি মাছের সন্ধানে বের হয়েছি ৷\nআমার বাসা থেকে বের হবে আমি কোন দিকে যাব বুঝতে পরছি না , বাম দিকে গেলে বেশ কয়েকটা হোটেল আছে ৷ আমি সে দিকেই হাটা দিলাম ৷ কিছুক্ষণ হাটার পর বুঝতে পারলাম হাঁটলে শীত কমে, শরীর গরম হয় কথাটা একদম ভুয়া ৷ মানুষ এই ভুয়া কথাটা কেন দিব্বি চালিয়ে দেয় বোঝা গেল না ৷ তবে ব্যাপার টা অন্য রকম হতে ও পারে ৷ হয়তো আমি কোনও শীতের কাপড় পড়ি নাই , তাই হতে পারে ৷ আমি হন হনিয়ে হাটছি , প্রচন্ড খুদা পেটে, আমার খুদা লাগলে শরীর কাঁপতে থাকে ৷ কেন এমন হয় জানি না ৷ এই সমস্যাটা নতুন হয়েছে ৷ হাটছিলাম, এক বৃদ্ধ রিকশা চালায়, আমাকে বলল, কই যাবেন ? তার গলায় রীতিমত হুমকি! যেন তার রিকশায় না উঠে আমি মহা অন্যায় করেছি , তার ন্যায্য পাওনা ওটা ৷ আমি বললাম, চিংড়ি খেতে যাই ৷\nপ্রচণ্ড শীতে থর থর করে কাঁপছি ৷ এখন গ্রীষ্ম কাল, অন্তত পক্ষে ঘুমাতে যাওয়ার আগে তাই ছিল ৷ ঘুম ভাঙ্গার পর প্রচণ্ড শীত অনুভব করছি ৷ ঘুম ভাঙ্গার পর বললে হয়তো ভুল হবে ৷ প্রচণ্ড শীত লাগার কারণে আসলে ঘুম ভেঙ্গে গেছে ৷\nহাত পা নারাতে পারছি না ৷ আমার হাত পা বাঁধা ? বেশ কিছুক্ষণ চেষ্টা চালালাম ৷ নাহ হাত পা নির্ঘাত বাঁধা ৷ একটা যান্ত্রিক গুঞ্জন শুনতে পারছি ৷ কিছুক্ষণ পর দুলুনি অনুভব করলাম ৷ আরও কিছুক্ষণ পর যান বাহনের শব্দ ৷ যেহেতু আমি কিছু দেখতে পাচ্ছি না তাই সব কিছু অনুমান করতে হচ্ছে ৷ আমার চোখ বাঁধা ৷\nহাত পা বেঁধে রেখেছে সমস্যা নাই ৷ কিডন্যাপ করছে তাতে ও সমস্যা নাই ৷ কিন্তু গরম কাল বলে এমন হিম শীতল ঘরে রেখে খাতির যত্ন না করলে ও হত ৷\nঘণ্টা খানেক খুব কষ্টে এভাবেই পার করলাম ৷ জানি চিৎকার চেঁচামেচি করে লাভ নেই ৷ তাই করছি না ৷ চাইলে ও পারব কিনা বুঝতে পারছি না ৷ গলা দিয়ে শব্দ বের হওয়ার কথা না ৷ শরীরের সব অঙ্গ প্রত্যঙ্গ জমে গেছে ৷ শ্বাস নিতে খুব কষ্ট হচ্ছে ৷ এক এক বার শ্বাস নিলে মনে হচ্ছে মাথায়, বুকে কাটা ধুকছে ৷


রপ্তানী ও শিল্পে ব্যবহারযোগ্য আলুর উৎপাদনে গুরুত্ব দেয়া হচ্ছে : কৃষিমন্ত্রী ড. আব্দুর রাজ্জাক - Btnews24.com.bd রপ্তানী ও শিল্পে ব্যবহারযোগ্য আলুর উৎপাদনে গুরুত্ব দেয়া হচ্ছে : কৃষিমন্ত্রী ড. আব্দুর রাজ্জাক - Btnews24.com.bd\nরপ্তানী ও শিল্পে ব্যবহারযোগ্য আলুর উৎপাদনে গুরুত্ব দেয়া হচ্ছে : কৃষিমন্ত্রী ড. আব্দুর রাজ্জাক\nপ্রকাশের সময় : ২৭ জানুয়ারি, ২০২১ ৭:২১ : অপরাহ্ণ\nমো:রিমন চৌধুরী,নীলফামারী জেলা প্রতিনিধি: কৃষিমন্ত্রী ড. মো: আব্দুর রাজ্জাক বলেছেন, আলুকে উন্নতমানের খাবার তৈরীর উপযোগী করে বর্তমানে উৎপন্ন করা হচ্ছে। এতে দেশেই আলু হতে উন্নতমানের চিপস, ফ্রেন্ডসফ্রাইসহ বিভিন্ন খাবার সামগ্রী তৈরী করা সম্ভব হবে। আর অবশিষ্ট আলু রাশিয়াসহ পশ্চিমা দেশগুলোতে রপ্তানী করা হবে।বুধবার দুপুরে নীলফামারীর ডোমার উপজেলার বাংলাদেশ কৃষি উন্নয়ন কর্পোরেশনের (বিএডিসি) বীজ আলু উৎপাদন খামার পরিদর্শন শেষে তিনি সাংবাদিকদের এ কথাগুলো বলেন।তিনি বলেন, আগে ২০ হতে ২৫ টন আলু বীজ হল্যান্ড থেকে আমদানী করা হতো। এখন আর কোন বীজ আমদানী করতে হয় না। বর্তমানে দেশের ৬০ হতে ৭০ টন আলুর চাহিদা মিটিয়ে প্রায় ৩০ হতে ৪০ টন আলু রপ্তানী করা হচ্ছে। আগামী কয়েক বছরের মধ্যে এক কোটি টন আলু বিদেশে রপ্তানী করা হবে। এতে প্রচুর পরিমানে বৈদেশিক মুদ্রা অর্জন করা সম্ভব হবে।কৃষিমন্ত্রী আরো বলেন, আমাদের দেশে ৯০ দিনে প্রতি হেক্টরে আলুর গড় উৎপাদন ২০ টন। আর এই খামারে মাত্র ৬৫ দিনে নতুন একটি উদ্ভাবিত জাতের আলু হেক্টর প্রতি ৪৪ টন উৎপাদন করা সম্ভব হয়েছে। এটি আলু উৎপাদনে একটি নতুন সম্ভবনা তৈরী হলো।\nকৃষিমন্ত্রী ড. রাজ্জাক বলেন, আলুসহ বিভিন্ন শাকসবজি সংরক্ষনের জন্য ঢাকার পূর্বাচলে আন্তর্জাতিক মানের একটি ল্যাব তৈরী করা হবে। সেখানে সংরক্ষন ও পরিক্ষার পর বিভিন্ন দেশে কৃষিপন্য রপ্তানী করা হবে। এতে বিদেশে পৌঁছানোর পর পণ্যের মান নিয়ে আর কোন সমস্যা হবে না।\nএসময় কৃষি সচিব মোঃ মেসবাহুল ইসলাম, বিএডিসি’র চেয়ারম্যান মোঃ সাইয়েদুল ইসলাম, কৃষি সম্প্রসারণ অধিদপ্তরের মহাপরিচালক মোঃ আসাদুল্লাহ, বারির মহাপরিচালক নাজিরুল ইসলাম, জেলা প্রশাসক হাফিজুর রহমান চৌধুরী, পুলিশ সুপার মোখলেছুর রহমান, জেলা আওয়ামী লীগ সভাপতি দেওয়ান কামাল আহমেদ, ডোমার উপজেলা নির্বাহী কর্মকর্তা শাহিনা শবনম, সহকারী পুলিশ সুপার জয়ব্রতপাল, অফিসার ইনচার্জ মো: মোস্তাফিজার রহমান প্রমূখ উপস্থিত ছিলেন।শেষে দুপুর আড়াই টার দিকে খামারের হলরুমে রংপুর বিভাগীয় অঞ্চলের কৃষি মন্ত্রণালয়ের আওতাধীন সকল গবেষণা প্রতিষ্ঠানের কর্মকর্তাদের সাথে মতবিনিময় করে মন্ত্রী।


সাতক্ষীরায় জাতীয়তাবাদী আইনজীবী ফোরাম এর বিএনপির সদস্য সংগ্রহ অভিযান - ডেইলি সাতক্ষীরা\nHome » সাতক্ষীরায় জাতীয়তাবাদী আইনজীবী ফোরাম এর বিএনপির সদস্য সংগ্রহ অভিযান\nসেপ্টে ১৯, ২০১৭0মন্তব্য 104 ভিউ\nএম. বেলাল হোসাইন : বাংলাদেশ জাতীয়তাবাদী আইনজীবী ফোরাম জেলা শাখার পক্ষ থেকে আড়ম্বর অনুষ্ঠানের মাধ্যদিয়ে সাতক্ষীরা জেলা বিএনপির সদস্য সংগ্রহ অভিযানের উদ্বোধন করা হয়েছে। মঙ্গলবার সকাল ১০টায় সাতক্ষীরা জজকোর্টে বিএনপির সদস্য সংগ্রহ অভিযানে প্রধান অতিথি হিসাবে উদ্বোধন করেন সাতক্ষীরা জেলা বিএনপির সাবেক সাধারণ সম্পাদক এড.সৈয়দ ইফতেখার আলী। এড. আবুল হোসেন(২) এর সভাপতিত্বে সদস্য সংগ্রহ অভিযানে বিশেষ অতিথি হিসাবে উপস্থিত ছিলেন, জেলা আইনজীবী সমিতির সাবেক সাধারণ সম্পাদক এড. তোজাম্মেল হোসেন তুজাম। এসময় উপস্থিত ছিলেন, এড. আকবর আলী, এড. মহিদুল ইসলাম, এড. সিরাজুল ইসলাম ইসলাম(৫), এড. শাহরিয়ার হাসীব, এড. জাকারিয়া আহম্মদ, এড. আকরাম আলী, এড. মেহেদী হাসান, এড. আমজাদ হোসেন, এড. শহীদ উদ্দীন(২), এড. অসীম কুমার মন্ডল, এড. নূরুল আমিন, এড. সরদার সাইফ, এড. রবিউল ইসলাম, এড. জালাল উদ্দিন(২), এড. জিয়াউর রহমান, এড. রেজওয়ান আলী, এড. আব্দুল জলিল(২), এড. আবু সাঈদ রাজা, এড. সোহরাব হুসাইন, এড. শিহাব, এড. ত্বোহা কামাল উদ্দিন হীরা, আব্দুল জলিল(৩), এড. মিজানুর রহমান বাপ্পী, এড. জাহাঙ্গীর আলম প্রমুখ।\nসাতক্ষীরায় ‘লীড ব্যাংক’ পদ্ধতিতে স্কুল ব্যাংকিংকে তরান্বিত করতে কনফারেন্স


আজ মহান স্বাধীনতা দিবস | কারেন্ট নিউজ বিডি\nকারেন্ট নিউজ বিডি ২৬ মার্চ ২০১৮, ২:৩৭:২২\nঢাকা, ২৬ মার্চ, কারেন্ট নিউজ বিডি : আজ ২৬ মার্চ. মহান স্বাধীনতা ও জাতীয় দিবস। বাঙালি জাতির হাজার বছরের ইতিহাসে গৌরবোজ্জ্বল একটি দিন। একাত্তরের আজকের এই দিন থেকেই রক্তস্নাত মুক্তিযুদ্ধ সূচিত হয়েছিল।শোষণ-বঞ্চনার শৃঙ্খল ভেঙে একটি স্বাধীন ভূখন্ডে লাল সবুজের পতাকা উড়ানোর যাত্রা শুরু হয়েছিল এই দিনেই। এরপর পাকিস্তানি হানাদার বাহিনীর নির্বিচার হত্যা, ধ্বংস ও পৈশাচিকতার বিরুদ্ধে ৯ মাসের মরণপণ লড়াইয়ে ৩০ লাখ শহীদের আত্মদানের বিনিময়ে অভ্যুদয় ঘটে স্বাধীন বাংলাদেশের।\n৪৭ বছর আগে ১৯৭১ সালের আজকের এ দিনটিতে আনুষ্ঠানিক সূচনা ঘটেছিল বাঙালির সশস্ত্র মুক্তিযুদ্ধের। পাকিস্তানি শোষকদের কবল থেকে মাতৃভূমিকে স্বাধীন করতে রণাঙ্গনে ঝাঁপিয়ে পড়েছিলেন বাংলার দামাল ছেলেরা। ৯ মাস বহু ত্যাগ-তিতিক্ষা আর রক্তক্ষয়ী যুদ্ধের পর ১৬ ডিসেম্বর অর্জিত হয় বিজয় ও সার্বভৌমত্ব। জাতি অর্জন করে একটি দেশ, জাতীয় পতাকা ও জাতীয় সঙ্গীত।\nবাঙালি জাতির সংগ্রামময় জীবনের সর্বশ্রেষ্ঠ অর্জন হচ্ছে এই দিনটি। পলাশীর প্রান্তরে বাংলার স্বাধীনতার সূর্য অস্তমিত যাওয়ার পর দীর্ঘ ১৯০ বছর পর্যন্ত অপেক্ষা করে পাক-ভারত উপমহাদেশের জনগণ পেয়েছিল পাকিস্তান ও ভারত নামক দুটি দেশ। পাকিস্তানিরা যখন বাঙালিদের নতুন করে শোষণ ও পরাধীনতার শৃঙ্খলে বাঙালিদের বেঁধে রাখার ষড়যন্ত্রে লিপ্ত ছিল, ঠিক তখনই শতাব্দীর মহানায়ক জাতির পিতা বঙ্গবন্ধু শেখ মুজিবুর রহমান বাংলাদেশের স্বাধীনতার অভ্যুদয়ে বাঙালি জাতিকে মুক্তির মহামন্ত্রে উজ্জীবিত করে ধাপে ধাপে এগিয়ে নিয়ে গেছেন স্বাধীনতা ও মুক্তিযুদ্ধের লক্ষ্যে। এবারের স্বাধীনতা দিবস পালন হবে উন্নয়নের অনন্য এক মাইল ফলকের মধ্য দিয়ে। বঙ্গবন্ধুর কন্যা প্রধানমন্ত্রী শেখ হাসিনার হাত ধরে বাংলাদেশ স্বল্পন্নোত দেশ থেকে উন্নয়নয়নশীল দেশে উন্নীত হওয়া। যা জাতি হিসেবে আমাদের জন্য এক বিরল গৌরব ও সম্মানের বিষয়।\nআজ সরকারি ছুটির দিন। স্বাধীনতা ও জাতীয় দিবস প্রতিবছর পালিত হয় যুগপৎ আনন্দ ও বেদনার সঙ্গে। হারানো স্বজন, মুক্তিযোদ্ধাদের স্মরণ করার পাশাপাশি মানুষ মাতোয়ারা হন স্বাধীনতা ও জাতীয় দিবসের আনন্দে। উপভোগ করে স্বাধীনতার স্বাদ, উপলব্ধি করেন মর্ম। স্বাধীনতা দিবস উপলক্ষে প্রকাশ হয় সরকারি বিশেষ ক্রোড়পত্র। প্রচারমাধ্যম তাদের আয়োজনে রাখে বিশেষ অনুষ্ঠানমালা। দৈনিক পত্রিকা ও বিভিন্ন ম্যাগাজিন বের করে বিশেষ প্রকাশনা। সাভারে জাতীয় স্মৃতিসৌধে শহীদের প্রতি শ্রদ্ধা জানাবেন সর্বস্তরের মানুষ। সরকারি, আধা-সরকারি ও বেসরকারি প্রতিষ্ঠানগুলোতে উত্তোলন করা হবে জাতীয় পতাকা। রাষ্ট্রপতি ও প্রধানমন্ত্রী এ দিবসে বাণী দেন।\nমহান স্বাধীনতা ও জাতীয় দিবসের বাণীতে রাষ্ট্রপতি মো. আবদুল হামিদ আহ্বান জানান, ৩০ লাখ শহীদের আত্মত্যাগের বিনিময়ে অর্জিত স্বাধীনতাকে আরও অর্থবহ করতে। দলমতধর্মবর্ণ নির্বিশেষে সবাই মুক্তিযুদ্ধের চেতনা ও গণতান্ত্রিক মূল্যবোধে উদ্বুদ্ধ হয়ে ঐক্যবদ্ধভাবে কাজ করার প্রতি জোর দেন তিনি।\nপ্রধানমন্ত্রী শেখ হাসিনা তার বাণীতে বলেন, লাখ প্রাণের বিনিময়ে অর্জিত স্বাধীনতা বাঙালি জাতির শ্রেষ্ঠ অর্জন। এ অর্জনকে অর্থপূর্ণ করতে সবাইকে মুক্তিযুদ্ধের প্রকৃত ইতিহাস জানতে হবে। স্বাধীনতার চেতনাকে ধারণ করতে হবে, প্রজন্ম থেকে প্রজন্মে পৌঁছে দিতে হবে।


মুরাদ অনেক মেয়েকে ধর্ষণ করেছে: তসলিমা - RTBND\n[email protected]ine : blanchehamlett9 :\nstephaniegradyiv[email protected] : gregoryhaddon15 :\n[email protected]ox.imailfree.cc : test21617928 :\n[email protected]imailfree.cc : test5715187 :\nমুরাদ অনেক মেয়েকে ধর্ষণ করেছে: তসলিমা\nমুখে যতই জামাতবিরোধী কথা বলুক না কেন, লোকটি আসলে জামাতপন্থী। আমাকে চেনে না, জানে না, আমার কোনও বই পড়েনি, আমার আদর্শ আর বিশ্বাসের, আমার সততা এবং সংগ্রামের কিছুই না জেনে আমার সম্পর্কে বিজ্ঞের মতো বলে গেল কতগুলো কুৎসিত মিথ্যে। ঠিক জামাতিরা যেভাবে বলে, যা বলে। আমার বিরুদ্ধে অভিযোগ কী? আমি নাকি কাপড় তুলে বা খুলে কোথাও প্রশ্রাব করেছি। প্রশ্রাব করলে তো কাপড়ে করা ঠিক নয়, কাপড় খুলে বা তুলেই করতে হয়। আমাকে প্রশ্রাব করতে দেখেছে জামাতিরা, ওয়াজিরা আর মন্ত্রী মুরাদ। আমি নিশ্চয়ই তাহলে এমন জায়গায় প্রশ্রাব করেছি যেখানে জামাতিরা আর ওয়াজিরা গিজগিজ করছিল, আর তাদের দোসর হিসেবে মন্ত্রী মুরাদ সেখানে উপস্থিত ছিল। কোনও মসজিদে, ওয়াজ মাহফিলে বা কোনও ইজতেমায়! নিশ্চয়ই। তা না হলে ওরা সবাই আমাকে কী করে প্রশ্রাব করতে দেখলো! অনেকদিন শুনেছি জামাতি আর আমাতি বা আওয়ামি লীগে কোনও তফাৎ নেই। ধীরে ধীরে টের পেয়েছি, আসলেই কোনও তফাৎ নেই।\nধর্ষক মুরাদ বললো, আমাকে কোনও দেশই নাগরিকত্ব দেয় না। এও জামাতি স্টাইলের মিথ্যে।\nপ্রশ্ন হলো, অন্য দেশের আমাকে নাগরিকত্ব দিতে হবে কেন? আমি তো একটি দেশের নাগরিক, যে দেশে ধর্ষক মুরাদ বহাল তবিয়তে বাস করছে! আমি যে দেশের বাইরে, আমাকে যে আমার দেশে ঢুকতে বাধা দিচ্ছে মুরাদের ”আম্মা”, এ কি আমার অপমান? নাকি তাদের, যারা ক্ষমতায় বসে থেকে ক্ষমতার অপব্যবহার করে আমার নাগরিক অধিকার অন্যায়ভাবে লঙ্ঘন করছে আজ সাতাশ বছর! ধর্ষকদের দেশে ধর্ষণের বিরুদ্ধে প্রতিবাদী কণ্ঠস্বরের জায়গা হয় না। হয়তো এ কারণেই আমার জায়গা হয় না। আর আমার জায়গা হয় না বলে ধর্ষকদের সে কী আনন্দ!\nলোকটির দুটো তিনটে ইন্টারভিউ, ফোনালাপ ইত্যাদি দেখে বুঝলাম, লজ্জা নেই। কারও পা চাটতেও লজ্জা নেই, কাউকে ভয় দেখাতে, হুমকি দিতে, অশ্লীল গালিগালাজ করতে, কাউকে ধর্ষণ করতেও লজ্জা নেই। লোকটি এমন বীভৎস হয়ে উঠতে পারছে কার আহলাদে? আমরা জানি কার আহলাদে। আম্মা কবে তার পুত্রদের হাত থেকে অসহায় মেয়েদের বাঁচাবেন তা স্বয়ং আম্মাই জানেন।


By sabuj On ডিসে. ৮, ২০১৩\nআপনারা হয়তো আমার গত পোষ্টটি যারা যারা পড়েছেন তারা এতক্ষণে হয়তে বুঝে গেছেন প্রোগ্রামিং কি এবং অনেকে হয়তো প্রোগ্রামিং শিক্ষা গ্রহণ করা শুরু করে দিয়েছেন ।\nআপনাদেরকে আজ প্রোগ্রামিং এর অনুবাদক প্রোগ্রাম বিষয়ে বিস্তারিত, এগুলোর প্রকারভেদ এবং এদের পার্থক্য দিয়ে বুঝিয়ে বলবো ।\nঅনুবাদক প্রোগ্রাম :\nউচ্চ স্তরের ভাষাকে যান্ত্রিক ভাষায় রূপান্তরিত করার জন্য যে প্রোগ্রাম ব্যবহার করা হয় সে প্রোগ্রামকে বলা হয় ভাষা প্রক্রিয়াকারী প্রোগ্রাম (Language Processor Programe) । ভাষা প্রক্রিয়াকারী প্রোগ্রাম উচ্চ স্তরের ভাষায় লেখা প্রোগ্রামের নির্দেশ (Statement) বিন্যাস প্রক্রিয়া (Grammar) এবং চিন্হ (Syntax) ইত্যাদি পরীক্ষা করার পর কোন প্রকার ভুল না গেলে উচ্চ স্তরের প্রোগ্রামের ভাষাকে যান্ত্রিক ভাষায় রূপান্তরিত করে । উচ্চ স্তরের ভাষাকে যান্ত্রিক ভাষায় রূপান্তরিত করার কাজকে অনুবাদ করার কাজ হিসেবে উল্লেখ করা যায় এবং ভাষা প্রক্রিয়াকারী প্রোগ্রামকে অনুবাদক(Translator) বলা হয় ।\nঅনুবাদক প্রোগ্রাম দুই ধরনের :\n১) কম্পাইলার (Compiler)\n২) ইন্টারপ্রিটার (Interpreter)\nকম্পাইলার (Compiler) :\nকম্পাইলার প্রথমে উচ্চ স্তরের ভাষায় লেখা প্রোগ্রামকে শুরু থেকে শেষ পর্যন্ত পরীক্ষা করে দেখে । কোন প্রকার ভুল পাওয়া না গেলে কম্পাইলার সম্পূর্ণ প্রোগ্রামটিকে একবারে যান্ত্রিক ভাষায় রূপান্তরিত করে । এ ক্ষেত্রে উচ্চ স্তরের ভাষায় লেখা প্রোগ্রামকে উৎস কোড (Source Code) এবং যান্ত্রিক ভাষায় রূপান্তরিত প্রোগ্রামকে অবজেক্ট কোড (Object Code) বলে । উচ্চ স্তরের ভাষায় লেখা প্রোগ্রাম যান্ত্রিক প্রোগ্রামে রূপান্তরিত হওয়ার পর কম্পিউটারের মেমোরিতে সঞ্চিত হয় এবং অবজেক্ট কোড হিসাবে প্রোগ্রামের কাজ সম্পন্ন হয় । কম্পাইলারের সাহায্যে রূপান্তরিত প্রোগ্রাম যতবার প্রয়োজন ততবারই চালনা করা যায় বা কার্যকর করা যায় । প্রতিটি প্রোগ্রামিং ভাষার জন্য ভিন্ন ভিন্ন কম্পাইলার থাকে । এক ভাষার কম্পাইলার দিয়ে অন্য ভাষার অনুবাদের কাজ করা যায় না ।\nকম্পাইলারের মত ইন্টারপ্রিটারও একটি অনুবাদক প্রোগ্রাম । ইন্টারপ্রিটার প্রোগ্রামও কম্পাইলারের মতই উচ্চ স্তরের ভাষাকে যান্ত্রিক ভাষায় রূপান্তরিত করে থাকে । তবে এর অনুবাদ করার পদ্ধতি বা প্রক্রিয়া অন্যরকম । ইন্টারপ্রিটার একটি প্রোগ্রামের প্রতিটি লাইন ভিন্ন ভিন্নভাবে পর্যায়ক্রমে অনুবাদ করে থাকে এবং নির্বাহ করে । একটি লাইন অনুবাদ করে যান্ত্রিক ভাষায় রুপান্তরিত করার কাজ নির্বাহ করা শেষ হলে পরবর্তী লাইনটি অনুবাদ করে যান্ত্রিক ভাষায় রূপান্তরিত ও নির্বাহ করে । ইন্টারপ্রিটার এভাবে প্রোগ্রামের শুরু থেকে শেষ পর্যন্ত প্রতিটি লাইন একটি একটি করে অনুবাদ, রূপান্তরিত ও নির্বাহের কাজ সম্পন্ন করে থাকে । কোন লাইনে কোন প্রকার ভুল ধরা পড়লে ইন্টারপ্রিটার সেথানে থেমে যায় । ভুল সংশোধন করে দেওয়ার পর আবার পর্যায়ক্রমে অনুবাদ , রূপান্তর ও নির্বাহের কাজ সম্পাদন করে । প্রোগ্রামের শেষ নির্দেশের অনুবাদ, রূপান্তর ও নির্বাহের কাজ শেষ না হওয়া পর্যন্ত এ প্রক্রিয়া অব্যাহত থাকে ।\nআপনারা যারা এখন ভাবছেন প্রোগ্রামিং এর জন্য কোনটি ব্যবহার করবেন তাদের প্রশ্নের জবাব নিচের কম্পাইলার ও ইন্টারপ্রিটারের তুলনামূলক সম্পর্ক বা পাথর্ক্য পড়লে ভাল ভাবে জানতে পারবেন । তাহলে আশা করি আপনার সিদ্ধান্ত নিতে ভূল করবেন না ।\nকম্পাইলার ও ইন্টারপ্রিটারের তুলনামূলক সম্পর্ক বা পাথর্ক্য:\n১. কম্পাইলার সম্পূর্ণ প্রোগ্রামটিকে একবারে যান্ত্রিক ভাষায় রূপান্তরিত করে । ফলে প্রোগ্রামের কোথায় বা কোন লাইনে ভূল আছে এবং কি ধরনের ভূল আছে তা একবার প্রদর্শিত হয় । পক্ষান্তরে ইন্টারপ্রিটার যেহেতু একটি একটি করে প্রতিটি লাইনে যান্ত্রিক ভাষায় রূপান্তরের কাজ করে সেহেতু কোন লাইনে ভুল ধরা পড়লে সঙ্গে সঙ্গে প্রদর্শিত ভুল সঙ্গে সঙ্গেই সংশোধন করে নিতে হয় ।\n২. কম্পাইলারের সাহায্যে একটি প্রোগ্রামকে যান্ত্রিক ভাষায় রূপান্তরিত করার প্রয়োজন হয় না । যতবার প্রয়োজন ততবারই ব্যবহার করা যায় । কিন্তু ইন্টারপ্রিটারের সাহায্যে যান্ত্রিক ভাষায় রূপান্তরিত প্রোগ্রাম নিয়ে যখনই কাজ করতে হয় তখনই আবার নতুন করে প্রোগ্রামটিকে যান্ত্রিক ভাষায় রূপান্তরিত করে নিতে হয় । কারণ কম্পাইলারের সাহায্যে রূপান্তরিত প্রোগ্রাম তেমনভাবে পূর্ণাঙ্গ যান্ত্রিক প্রোগ্রামে রূপান্তরিত হয় না । ইন্টারপ্রিটারের সাহায্যে রূপান্তরিত প্রোগ্রাম ভিন্ন লাইন হিসেবে অবস্থান করে ।\nপ্রোগ্রাম রচনার সময় বা ব্যবহার করার সময় প্রোগ্রাম রচনাকারী (প্রোগ্রামার) বা ব্যবহারকারীকে শুদ্ধভাবে প্রোগ্রাম রচনা করা বা ব্যবহার করার ব্যাপারে সর্তক থাকতে হয় । নির্ভূলভাবে প্রোগ্রাম রচনার জন্য একটি পূর্ণাঙ্গ প্রোগ্রামকে প্রধানত ৪ টি ধাপে বিভক্ত করা হয় এবং শুরু থেকে পর্যায়ক্রমে ধাপগুলো সম্পন্ন করে প্রোগ্রাম রচনার কাজ সম্পন্ন করতে হয় ।\n১. প্রয়োজন বা সমস্যা সনাক্ত বা নির্ধারণ করা এবং বিশ্লেষণ করা ।\n২. প্রবাহচিত্র (Flowchart) তৈরি করা ।\n৩. কোড লেখা (প্রোগ্রাম রচনা করা) ।\n৪. ত্রুটি দূর করা (Debugging) ।\nআপনারা যারা আমার এই লিখা মনোযোগ সহকারে পড়বেন তারা অব্যশই নতুন প্রোগ্রামিং জীবনে প্রোগ্রমিংকে সহজভাবে নিতে পারবেন ।\nএন্টিভাইরাসগেসমসবুজ এর সি


হাজারো বাধাঁকে সামলিয়ে এখন বাংলাদেশের গর্ব জাহানারা ! – Shikshar Alo\nin খেলাধূলা, খেলোয়াড়, তারকা, সোনালী সবুজ\nযেকোনো নারীর জন্য বাংলাদেশের প্রেক্ষাপটে খেলাধুলাকে পেশা হিসেবে নেয়া অনেক বড় একটা চ্যালেঞ্জ। সেই চ্যালেঞ্জে জয়ী হয়ে দেশবাসীর জন্য গৌরব বয়ে আনা আরও বেশি কঠিন। আর এ কাজটি এখনও পর্যন্ত সফলতার সঙ্গেই করে চলেছেন বাংলাদেশ নারী ক্রিকেট দলের পেস বোলিং অলরাউন্ডার জাহানারা আলম।\nনারী দিবসে নিজের অনুভূতি প্রকাশের মাধ্যমে তিনি কথা বলেছেন সেসব বিষয়ে। একইসঙ্গে সমাজের সকলের প্রতি আহ্বান জানিয়েছেন, দৃষ্টিভঙ্গি বদলে নারীদের প্রাপ্য সম্মান দিতে। এতে করে নারীরাও দেশের উন্নতিতে সমান অবদান রাখতে পারবে।\nবাংলাদেশের প্রেক্ষাপটে আজ থেকে প্রায় ১৫-১৬ বছর আগে একজন নারী হিসেবে ক্রিকেট তথা খেলাধুলায় আসার প্রতিক্রিয়া নিয়ে তিনি বলেন-‘তখন তো আসলে ওভাবে তেমন সমর্থনই পাইনি। যদি বলেন সমর্থনের কথা, পরিবারের কাছ থেকে সমর্থনটা ছিল। এর বাইরে আশপাশের কোনো সমর্থনই আমি পাইনি। খুলনার টুটপাড়ায় আমি থাকতাম। ওখানের আশেপাশের মানুষরা আমার বাবাকে বলতেন যে, মেয়েকে খেলাধুলায় কেন দিচ্ছো? মেয়ে বড় হচ্ছে!\nতারপর যখন আমি শ্রীলঙ্কা সফর করলাম, এক কথায় প্রথমবার যখন বিদেশ সফর করলাম। তখন আমার এলাকার মানুষের খুশি আর দেখে কে! পুরো বাধভাঙা খুশি যে, তাদের এলাকার একটা মেয়ে খেলতে বিদেশ যাচ্ছে এবং পত্রিকায়, টিভিতে, খবরে তাকে দেখা যায়।\nনারী দিবস দেখে আসলে এসব কথা বলছি। শুধু ইতিবাচক বললে অন্য বিষয়গুলো সামনে আসবে না। তো আমি শুধু এটাই বলবো যে, আমরা যদি দৃষ্টিভঙ্গিটা বদলাই, সেখান থেকে নারীদের সম্মান করতে শিখি… আমাদের মূল বিষয় হওয়া উচিত সম্মান দেয়া, এটা সবার আগে আসা উচিত।\nক্রিকেটে প্রায় এক যুগের যাত্রা জাহানারার। যেখানে আছে ইতিবাচক অনেক স্মৃতি । নারী দিবসে সমাজের নারীদের জন্য বার্তা দিয়ে জাহানারা বলেন- ‘সব দিনই নারীদের। আমার কাছে প্রতিদিনই নারী দিবস। শুধু একটা দিন (৮ মার্চ) হলো যে একটু আলাদা করে বিশেষভাবে সম্মান দেয়া, অন্যভাবে চিন্তা করা- এটাই হয়তো নারী দিবস। এটা জাস্ট আলাদা একটা সম্মান যে, প্রত্যেকটা দিবস এমনভাবে পালন করা হয়। তবে আমার কাছে মনে হয় যে প্রত্যেকটা দিনই আসলে নারীদের। নারীরা যেভাবে এগিয়ে যাচ্ছে, সামনেও আরও এগোবে ইনশাআল্লাহ্।\nগুচ্ছভুক্ত ২০ বিশ্ববিদ্যালয়ে ভর্তি আবেদন শুরু ১ এপ্রিল


সমাজ সেবা উপ-পরিচালককে শোকজ॥ উপ-তত্তাবধায়ক বদলি\nনিজস্ব প্রতিবেদক॥ নগরীর শিশু পরিবারে ২ শিশুকে নির্মম ভাবে নির্যাতনের ঘটনায় শাস্তিমূলক বদলি হলেন প্রতিষ্ঠানের উপ-তত্ত্বাবধায়ক ইসমত আরা খানমকে। সেই সাথে দায়েত্ব অবহেলার দায়ে শোকজ করা হয়েছে বরিশাল সমাজ সেবা উপ-পরিচালক মনজ কুমার ঘরামিকে। তাছাড়া শিশুদ্বয়কে নির্যাতনকারী স্বাস্থ্যসেবা সহকারী দুলালের বিরুদ্ধে নেয়া হচ্ছে আরো কঠোর ব্যবস্থা।\nশিশু নির্যাতনের ঘটনায় গঠিত তদন্ত কমিটির রিপোর্টের উপর ভিত্তিকরে এবং বরিশাল জেলা প্রশাসক ড. গাজী মোহাম্মদ সাইফুজ্জামান এর সুপারিশের পরিপ্রেক্ষিতে সমাজ সেবা অধিদপ্তর থেকে উল্লেখিতদের বিরুদ্ধে শাস্তিমূলক এমন ব্যবস্থা গ্রহণ করা হয়েছে। সমাজ সেবা অধিদপ্তরের সহকারী পরিচালক (প্রশাসন) এ.কে.এম খায়রুল হক আজকের পরিবর্তনকে এ তথ্য নিশ্চিত করেন।\nতিনি জানান, বরিশাল শিশু সদন (উত্তর) এ শিশু নির্যাতনের ঘটনা ঘটে। এ ঘটনাটি সামাজিক যোগাযোগ মাধ্যম ফেসবুকে ভিডিও চিত্র ছড়িয়ে পড়লে দেশ জুড়ে তোলপাড় সৃষ্টি হয়। ফেসবুকের মাধ্যমে বিষয়টি জানতে পেরে সমাজ সেবা অধিদপ্তর থেকে প্রকৃত ঘটনা এবং আর কারন নির্নয়ে কমিটি গঠনের জন্য জেলা প্রশাসক ড. গাজী সাইফুজ্জামানকে নির্দেশ দেয়া হয়।\nপরিচালক এ.কে.এম খায়রুল হক বলেন, তদন্ত কমিটি ঘটনার তদন্ত করে ঘটনার কারন এবং দোষীদের চিহ্নিত করে জেলা প্রশাসক ড. গাজী মো. সাইফুজ্জামানের মাধ্যমে প্রতিবেদন অধিদপ্তরে প্রেরণ করা হয়। তদন্ত কমিটি এবং জেলা প্রশাসকের সুপারিশ অনুযায়ী বরিশাল সমাজ সেবা অধিদপ্তরের উপ-পরিচালক মনোজ কুমার ঘরামিকে শোকজ এবং শিশু পরিবার (উত্তর) এর উপ-তত্ত্বাবধায়ক ইসমত আরা খানমকে বদলি করে মানিকগঞ্জে প্রেরন করা হয়েছে। ইতোমধ্যে এই সংক্রান্ত কাগজপত্র মানিকগঞ্জ সমাজ সেবা কার্যালয়ে প্রেরণ করা হয়েছে বলেও প্রশাসনিক দায়িত্বে থাকা অধিদপ্তরের এই কর্মকর্তা নিশ্চিত করেছেন।\nতিনি আরো জানান, এই দু’কর্মকর্তার বিরুদ্ধে যে অভিযোগ আনা হয়েছে তার মধ্যে রয়েছে, শিশু নির্যাতনের ঘটনাটি ৪ জুলাই ঘটলেও তারা ঘটনাটি এড়িয়ে যাবার চেষ্টা করেছে। সেই সাথে বিষয়টি যাতে কারো কাছে প্রকাশ না করে সে জন্য নির্যাতনের শিকার শিশুদ্বয়কে প্রভাবিত এবং ভয় ভীতি প্রদর্শন করা হয়েছে বলেও তদন্ত কমিটি প্রমাণ পেয়েছে। এর পাশাপাশি তাদের বিরুদ্ধে দায়িত্ব অবহেলা এবং অনিয়মের প্রমাণ পেয়েছে তদন্ত কমিটি। আর তাই তাদের বিরুদ্ধে ব্যবস্থা গ্রহন করা হচ্ছে। এছাড়া নির্যাতনকারী স্বাস্থ্যসেবা সহকারীর প্রেশন বাতিল করে তার বিরুদ্ধে আরো গুরুতর ব্যবস্থা গ্রহন প্রক্রিয়াধীন বলেও নিশ্চিত করেন এই কর্মকর্তা।\nএদিকে বরিশাল জেলা প্রশাসক ড. গাজী মো. সাইফুজ্জামান পরিবর্তনকে জানান, শিশু পরিবারে শিশু নির্যাতনের ১৪ জুলাই অতিরিক্ত জেলা প্রশাসক মো. আবুল কালাম আজাদকে প্রধান করে একটি তদন্ত কমিটি গঠন করা হয়। ৭ সদস্য বিশিষ্ট এই তদন্ত কমিটির অন্যান্য সদস্যরা হলেন সমাজসেবা অধিদপ্তরের উপ-পরিচালক মনোজ কুমার ঘরামী, সহকারী কমিশনার সুখময় সরকার, প্রবেশন অফিসার সাজ্জাদ পারভেজ, ডা. আবদুর রশীদ, সিভিল সার্জন প্রতিনিধি জসিম উদ্দিন হাওলাদার।\nতিনি জানান, গত ২১ জুলাই তদন্ত কমিটির প্রধান অভিযুক্তদের বিচারের সুপারিশ করে তার কাছে তদন্ত প্রতিবেদন জমা দিয়েছে। তদন্ত কমিটির সুপারিশের বিষয়গুলোই বাস্তবায়নের সুপারিশ করে সমাজ সেবা অধিদপ্তরে প্রেরন করা হলে সেখান থেকেই ব্যবস্থা গ্রহন করা হয়েছে।\nতিনি আরো জানান, তদন্ত করে শিশু পরিবারে আরো কিছু অনিয়ম খুঁজে পাওয়া গেছে। যার মধ্যে রয়েছে কর্মচারিদের দীর্ঘদিন বদলী না হওয়া, শিশুদের নি¤œ মানের খাবার সরবরাহ, চিত্তবিনোদনের অভাব, শিশু পরিবারে অবাঞ্ছিত অনুপ্রবেশ, মনিটরিং না থাকা সহ বিভিন্ন বিষয়।\nএসব সমস্যা সমাধানের জন্য অতিরিক্ত জেলা প্রশাসককে নিয়ে একটি মনিটরিং কমিটি গঠনের কথা বলেছেন। সেই সাথে কর্মচারীদের আন্তঃমন্ত্রণালয়ে বদলীর জন্য সুপারিশ করা হয়েছে বলেও জানিয়েছে তিনি।\nউল্লেখ্য, মায়ের সাথে দেখা করতে যাওয়ার অপরাধে গত ৪ জুলাই সমাজ সেবা অধিদপ্তর নিয়ন্ত্রিত নগরীর আমতলার মোড় শিশু পরিবারে আখি ও ডালিয়া নামের দুই শিশু নিবাসীকে নির্মম ভাবে নির্যাতন করে সেখানকার স্বাস্থ্য সেবা সহকারী দুলাল।


যেভাবে ছড়ানো হয় ইসলামবিদ্বেষ\nপ্রকাশিত: রাত ০৮:৫৭ ডিসেম্বর ০২, ২০১৫\nসম্পাদিত: রাত ০৯:০৪ ডিসেম্বর ০২, ২০১৫\n২০০১ সালের ১১ই সেপ্টেম্বর টুইন টাওয়ার হামলার পর নতুন করে সামনে আনার চেষ্টা করা হয় ইসলাম আর পাশ্চাত্যের সংঘাতের প্রশ্নকে। পাশ্চাত্যের প্রচারণা-প্রকৌশল ছড়াতে থাকে ইসলামবিরোধী ঘৃণা আর বিদ্বেষ। সেই ঘৃণা আর বিদ্বেষকে সঙ্গী করে নির্মাণ করা হয় ইসলামফোবিয়ার তথা ইসলামভীতির সংস্কৃতি।\nসম্প্রতি সেই ঘৃণা আর বিদ্বেষের নজির গড়লেন মার্কিন ধনকুবের ও টেলিভিশনের রিয়েলিটি শো তারকা ডোনাল্ড ট্রাম্প। শনিবার তিনি বলেন, ১১ সেপ্টেম্বর টুইন টাওয়ার ধ্বসে পড়ার পর তিনি নিউ জার্সিতে কয়েক হাজার আরব আমেরিকানকে উচ্ছ্বাস প্রকাশ করতে দেখেছেন।\nডোনাল্ড ট্রাম্পের এমন বক্তব্যের সঙ্গে অবশ্য একমত নন মার্কিন মুসলিমরা। তাদের মতে, এগুলো যারা বলছে তারা হয় ভুল করছে অথবা মিথ্যা বলছে।\nএবিসি টেলিভিশনকে ডোনাল্ড ট্রাম্প বলেন, “আমি টেলিভিশনে এ ঘটনা দেখেছি।”\n২০১৬ সালের মার্কিন প্রেসিডেন্ট নির্বাচনে রিপাবলিকান পার্টির এ মনোনয়নপ্রত্যাশী ধনকুবের বলেন, “নিউ জার্সির অন্য অংশে লোকজন উচ্ছাস প্রকাশ করছিল। সেখানে বিপুল সংখ্যক আরব জনগোষ্ঠীর বসবাস। বিশ্ব বাণিজ্য কেন্দ্র ধ্বসে পড়ার ঘটনায় তারা আনন্দ প্রকাশ করছিল।”\nসাম্প্রতিক বছরগুলোতে ইসলামবিরোধী ব্লগগুলোতেও এ ধরনের ঘটনার ব্যাপক প্রচার পেয়েছে। কোনও নির্ভরযোগ্য তথ্য-উপাত্ত ছাড়াই এটা প্রচার করা হচ্ছে। অথচ কোনও প্রতিবেদনে এটা প্রমাণ করা সম্ভব হয়নি যে, এ ঘটনায় আরব আমেরিকানরা উচ্ছ্বাস প্রকাশ করেছে। তবে ওই প্রচারণার কারণে হরহামেশাই ঘৃণার শিকার হয়েছেন মুসলমানরা।\n‘কাউন্সিল অন আমেরিকান ইসলামিক রিলেশন্স’-এর জাতীয় যোগাযোগ পরিচালক ইব্রাহিম হুপার। বাজফিডকে তিনি বলেন, ট্রাম্প “হয় ভুল করছেন নয়তো মিথ্যা বলছেন।”\nইব্রাহিম হুপার বলেন, “ইসলামবিরোধী সাইটগুলোতে কোনও তথ্য-প্রমাণ ছাড়াই এসব বিষেদগার ছড়ানো হচ্ছে। ট্রাম্প যেটা দাবি করেছেন সেটা তিনি নিজে দেখলেও হতো। তবে বাস্তবতা হচ্ছে এ ধরনের কোনও ঘটনা ঘটেনি।”\nট্রাম্পের দাবিকে হাস্যকর বলে উড়িয়ে দিয়েছেন জার্সি সিটির ডেমোক্র্যাট সমর্থক মেয়র স্টিভেন ফুলপ।\nতাহলে ট্রাম্পের দাবির ভিত্তি বা রহস্য কী? তিনি কি আমেরিকান মুসলিমদের লক্ষ্যবস্তুতে পরিণত করেছেন? এর পেছনে কি ইসরায়েলের স্বার্থসিদ্ধির কোনও বিষয় রয়েছে? এটা কি তথাকথিত ষড়যন্ত্র তত্ত্ব দিয়ে মুসলমানদের দাবিয়ে রাখার কৌশল?\nএ বিষয়ে বাজফিডের সঙ্গে কথা হয় ইহুদি গ্রুপ এন্টি ডিফামেশন লিগের। তারাও মানছেন, ট্রাম্পের কথা যথার্থ নয়। ওই গ্রুপের মতে, ট্রাম্পের মন্তব্য মূলত একটি বিদ্বেষমূলক অতিকথনের পাল্টা জবাব; যে অতিকথনে দাবি করা হয়েছে, টুইন টাওয়ার ধসে পড়ার ঘটনায় একদল ইসরায়েলিকে উচ্ছ্বাস প্রকাশ করতে দেখা গেছে। ইহুদি গ্রুপটির দাবি, ইসরায়েলকে দোষারোপ করতেই এমন অপপ্রচার চালানো হয়েছে।\nটুইন টাওয়ারে হামলার পর এক নারীর অভিযোগের ভিত্তিতে পাঁচ ইসরায়েলিকে আটক করে পুলিশ। তাদের বিরুদ্ধে ইসরায়েলের হয়ে গোয়েন্দাবৃত্তির অভিযোগ উঠলেও কোনও অভিযোগ গঠন ছাড়াই তাদেরকে ইসরায়েলে ফেরত পাঠানো হয়।\nদেশে ফিরে তাদের একজন গণমাধ্যমকে বলেন, তারা ওই হামলা উদযাপন করেননি। বরং প্রত্যক্ষদর্শী হিসেবে তারা ঘটনা রেকর্ড করছিলেন। তার দাবি অনুযায়ী তাদের লক্ষ্য ছিল “এ ঘটনার একটি ডকুমেন্ট তৈরি করা।”\nট্রাম্পের বক্তব্য মূলত ইসলামবিরোধী ওয়েবসাইটগুলোর ভিত্তিহীন প্রচারণাকে ধারণ করে। এমন প্রচারণা নিয়ে চলচ্চিত্রও তৈরি হয়েছে। কিন্তু মার্কিন মুসলমানদের নিজ দেশের ক্ষতির খবরে উচ্ছ্বসিত হওয়ার কোনও প্রমাণ কেউ দিতে পারেনি।\nবরং এর উল্টো ঘটনা ঘটেছে। রয়টার্সের এক প্রতিবেদনে বলা হয়েছে, নিউ জার্সির মুসলমানরা বলছেন, টুইন টাওয়ারে হামলার ঘটনায় তারাও বিমর্ষ বোধ করছেন। সূত্র: বাজফিড।


সি-ক্লিনার সফটওয়্যার কি পিসির জন্য ক্ষতিকর?\nআপনি যদি একটু টেক গিক টাইপের হয়ে থাকেন তাহলে উইন্ডোজ কম্পিউটারের রেজিস্ট্রি ক্লিন করার জন্য কোন না কোন সফটওয়্যার নিশ্চয়ই ব্যবহার করে থাকবেন। এক্ষেত্রে বেশিরভাগ ব্যবহারকারীই সি-ক্লিনার (CCleaner) ব্যবহার করেছেন বলে ধরে নেয়া যায়। CCleaner মূলত কম্পিউটারের বিভিন্ন হিস্ট্রি, সিস্টেম ক্যাশ/জাংক ফাইল এবং অপ্রয়োজনীয় ডেটা মুছে কম্পিউটারকে হালকা করে যা একে কিছুটা দ্রুত কাজ করতে সাহায্য করে- এটা বহুল প্রচলিত একটি ধারণা। এটা পুরোপুরি মিথ্যেও নয়, যদিও এটা নিয়ে বিতর্ক আছে।\nকিন্তু উইন্ডোজ ১০ (যাকে মাইক্রোসফটের “বেস্ট এন্ড কমপ্লিট ওএস এভার” বলা যায়) ব্যবহার করলে আপনার কি আদৌ রেজিস্ট্রি ক্লিনার ব্যবহার করার দরকার আছে? কিংবা এর আগের উইন্ডোজ ওএস এর ক্ষেত্রে?\nআগেই উল্লেখ করেছি, যেমনটি বলা হয়ে থাকে, নিয়মিত রেজিস্ট্রি ক্লিন করলে সিস্টেমের পারফরমেন্স অনেকটাই বৃদ্ধি পায়। এজন্য বিভিন্ন ব্যবহারকারী তাদের পিসিতে সিক্লিনার কিংবা এই ধরনের প্রোগ্রামগুলো ব্যবহার করে আসছেন। এদের মাঝে কিছু ফ্রি আবার কিছু কিছু আসছে প্রিমিয়াম।\nউইন্ডোজ ১০ যখন প্রথম এলো, তখন সিক্লিনার প্রোগ্রামটির উইন্ডোজ ১০ এর সাথে কম্প্যাটিবিলিটি ইস্যু ছিল যা নিয়ে রেডিটে একটি বিতর্ক তৈরি হয়। আর তারই রেশ ধরে আবার নতুন করে প্রশ্ন উঠেছে যে এইসব রেজিস্ট্রি ক্লিনার কি উইন্ডোজ পিসি’র পারফরমেন্স আসলেই বাড়ায়? এছাড়া এসব প্রোগ্রাম ব্যবহার করার আদৌ কি কোনো প্রয়োজন আছে?\nরেডিটে সিক্লিনার নিয়ে আলোচনা করার থ্রেডটিতে এক মাইক্রোসফট কর্মকর্তার ধোঁয়াশাপূর্ণ রিপ্লাই এর ভিত্তিতে বলা যায় উইন্ডোজে এসব প্রোগ্রাম ব্যবহারের কোন দরকার আছে বলে মাইক্রোসফট মনে করেনা। মাইক্রোসফট তাদের উইন্ডোজ অপারেটিং সিস্টেমে থার্ড পার্টি রেজিস্ট্রি ক্লিনার প্রোগ্রাম ব্যবহারের বিরোধী বলেই কোম্পানিটির সাপোর্ট ডকুমেন্ট থেকে বোঝা যায়। সেই হিসেবে এসব আলাদাভাবে ব্যবহার করার কোন প্রয়োজন নেই বরং এতে ক্ষতির ঝুঁকি থাকে। তাছাড়া ভুলবশত গুরুত্বপুর্ন রেজিস্ট্রি মুছে ফেললে বিভিন্ন ফিচার কাজ না করা থেকে শুরু করে আপনার সম্পূর্ন ওএস ড্যামেজ হওয়ার সম্ভাবনা দেখা যায়।\nএখন আপনি যদি সি-ক্লিনার ব্যবহার করতে বদ্ধপরিকর হয়ে থাকেন, তাহলে এটাও জেনে রাখুন যে মাইক্রোসফট কোনো ধরনের থার্ড-পার্টি রেজিস্ট্রি ক্লিনার সফটওয়্যার ব্যবহার সমর্থন করেনা। সুতরাং ভুলভাবে রেজিস্ট্রি ক্লিন করে যদি পিসিকে বিপদের মুখে ঠেলে দেন, সেই দায়িত্ব আপনাকেই নিতে হবে। তার চেয়ে ভাল হয়, বরং সি-ক্লিনার ও এ ধরনের রেজিস্ট্রি ক্লিনার থেকে দূরে থাকা- আপনি কী বলেন?